Adakah Kanak-kanak Perlukan Vitamin D?

Kita semua tahu bahawa kanak-kanak memerlukan vitamin untuk memastikan perkembangan sihat mereka. Bagaimanapun, antara semua vitamin, vitamin D dipercayai merupakan nutrien yang paling penting untuk kanak-kanak membesar.

Kenapa anak anda perlukan vitamin D?

Kebanyakan kita diajar tentang kepentingan peranan vitamin D dalam perkembangan tulang. Vitamin D membantu tubuh menyerap kalsium, yang bertanggungjawab dalam membina tulang dan gigi yang kuat serta sihat. Selain berperanan penting untuk pertumbuhan tulang, vitamin D juga merupakan hormon yang bertanggungjawab dalam mengatur sistem imun, mencetuskan pengeluaran insulin, dan merangsang perkembangan sel. Memandangkan vitamin D membantu mengelakkan jangkitan pada tubuh dan perkembangan penyakit tertentu, kekurangan vitamin D menyebabkan penyakit autoimun seperti rheumatoid arthritis dan riket. Juga, kanak-kanak yang tidak mendapat vitamin D secukupnya akan berisiko untuk mengalami gangguan ketinggian secara genetik dan kepadatan tulang tertinggi. Mendapat vitamin D yang cukup semasa kecil dapat membantu kanak-kanak mengelakkan penyakit jantung, sesetengah jenis kanser, dan juga diabetes semasa dewasa nanti.

Apakah amaun vitamin D yang secukupnya untuk anak saya?

Para saintis percaya bahawa pemberian susu ibu atau bayi yang menyusu botol memerlukan 400 unit antarabangsa (IU) atau 1 ml vitamin D dalam bentuk cecair. Bagi bayi yang berkeadaan khas memerlukan lebih vitamin D, jadi anda boleh berikan satu titisan cecair yang bersamaan dengan 400 IU sehari. Dan juga, jika bayi anda berusia di bawah 12 bulan, dia memerlukan 400 IU atau 10 micrograms (mcg) vitamin D sehari. Kanak-kanak yang lebih besar memerlukan kira-kira 600 IU, atau 15 mcg, sehari. Amaun ini tidak semestinya perlu diberikan dalam satu hari. Sebaliknya, anda perlu merancang untuk memberikan anak anda purata amaun untuk beberapa hari atau dalam masa seminggu. Cuma, pastikan anda memberikan kuantiti yang betul memandangkan pengambilan vitamin D yang berlebihan boleh membahayakan anak anda.

Di mana saya boleh dapatkan vitamin D?

Sumber paling mudah vitamin D adalah matahari. Anda boleh biarkan anak berjemur selama 30 minit pada 7 pagi- 8 pagi, iaitu semasa pancaran matahari memberikan kesan yang positif pada kulit dan tulang anda. Selain matahari, terdapat banyak sumber makanan yang menyediakan vitamin D untuk kanak-kanak. Makanan yang diperkaya dengan vitamin D adalah susu, telur kuning, bijirin, jus oren, yogurt, dan ikan berlemak (seperti salmon, makerel, dan minyak ikan kod). Juga, suplemen vitamin adalah penyelesaian terbaik untuk kanak-kanak yang tidak mendapat cukup vitamin D.


Penjagaan Ibu Bapa Menghidap Alzheimer

Penyakit Alzheimer sering kali dikaitkan dengan demensia. Namun hakikatnya ia ternyata dua jenis penyakit yang berbeza.
Alzheimer
 adalah jenis demensia yang paling biasa dan ia semakin memburuk dengan masa dan memberi kesan terhadap ingatan, bahasa dan pemikiran. Manakala demensia adalah gangguan otak yang menyebabkan kesukaran mengingat, berfikir dengan jelas, membuat keputusan, atau mengendalikan emosi. Bagaimana menguruskan penghidap Alzheimer?

i. Penjadualan

Untuk memastikan ibu bapa atau orang tersayang selamat, anda perlu mewujudkan satu rutin yang akan menjadikan hari biasa anda lebih mudah diramal, stabil dan kurang tertekan. Jadualkan temu janji doktor, masa mandi dan makan supaya hari yang dilalui ibu bapa anda lebih tenang. Perhatikan rutin ini kerana ia boleh membantu ibu bapa anda membiasakan diri dengan perkara yang perlu dilakukan dengan cara yang betul.

ii. Petunjuk (Cues)

Terangkan perkara-perkara yang biasa, setiap hari. Sebagai contoh, jika anda menamakan laci untuk apa yang ada di dalamnya, ibu bapa anda berkemungkinan besar akan meletakkan sesuatu di tempat betul seperti yang anda cadangkan. Lakukan perkara yang sama bagi kawasan dapur dan peralatan mandi. Ini akan memudahkan anda dan ibu bapa dalam kebanyakan perkara.

iii. Jauhkan daripada bahaya

Alihkan benda yang boleh membahayakan orang yang anda sayangi. Contohnya pisau. Perlu diingatkan, sebagai penjaga anda bertanggungjawab bagi perkara-perkara kecil yang boleh membawa kepada masalah yang serius.

iv. Wujudkan had

Sediakan pilihan yang terhad dalam pakaian. Contohnya, letakkan dua pakaian dan bukannya almari pakaian. Juga hadkan arahan anda untuk satu langkah pada satu masa. Sekiranya anda sedang berbual dengan ibu bapa yang menghidap Alzheimer, hadkan gangguan sekitar seperti TV dan radio. Ini akan membantu mereka untuk tetap fokus pada perbualan.

v. Gunakan teknologi

Dengan teknologi yang serba moden, sekiranya berjauhan dengan ibu bapa yang menghidap Alzheimer anda boleh menetapkan perkhidmatan pemantauan mudah alih bagi menjejaki lokasi GPS dan memantau panggilan dan mesej. Dengan itu, anda boleh menjaga ibu bapa hanya dari komputer dan mengurangkan kebimbangan semasa jauh daripada mereka.

vi. Hospital

Ini adalah pilihan terakhir bagi anak kerana kadang kala anda tidak mampu menguruskan penyakit Alzheimer yang dihidapi ibu bapa. Anda memerlukan bantuan daripada pihak hospital untuk tempoh masa tertentu. Selain itu, terdapat juga pusat jagaan khusus pesakit Alzheimer yang boleh membantu menjaga ibu bapa anda semasa anda bekerja. Anda perlu mempertimbangkan tempat ini daripada meninggalkan ibu bapa keseorangan tanpa pengawasan.


Pemakaian Barut Baby PENTING! Ketahui Cara Serta Manfaatnya Buat Si Manja

Kenapa ya ibu-ibu disarankan untuk barut perut
baby
? Ada apa-apa kelebihan ke? Sampai bila agaknya perlu dipakaikan barut
baby
 ini?

Segala persoalan anda mengenai barut untuk si kecil akan terjawab dalam perkongsian artikel ini. Semoga bermanfaat!

Untuk mendapatkan lebih banyak info tentang Keibubapaan, sila dapatkannya
di sini.

Amalan barut perut
baby

Anda mungkin menganggap bahawa berbarut
untuk bayi
 ini adalah amalan tradisional masyarakat Melayu sahaja, betul tak?

Sebenarnya anda silap! Amalan ini juga turut diamalkan oleh masyarakat di Filipina, Amerika Syarikat dan juga Eropah. Di Filipina menggelarkan barut ini sebagai
bigkis,
 manakala di negara Barat dikenali sebagai
baby binder
atau
belly banding
.

Tujuan pemakaiannya adalah sama, iaitu bagi menghindari bayi daripada mengalami ketidakselesaan perut seperti
perut kembung atau berangin
 mahupun sakit perut, dengan hanya membalut kain atau mengikat kain pada bahagian pinggang dan perut si kecil.

Mesti akan ada yang bertanya, “
Barut baby pakai sampai bila, ya
?”

Kebiasaannya barut akan dipakaikan pada bayi yang berusia sehari –
selepas dilahirkan
 – hingga mencecah usia 4 bulan, bergantung kepada kesesuaian serta keadaan bayi.

Kini terdapat banyak jenis barut yang boleh dijadikan pilihan. Ada yang jenis tradisional, jenis sarung mahupun jenis pelekat
velcro
 sahaja.

Selalunya barut ini dihasilkan daripada kain kapas jenis flannel yang lembut dan tidak sensitif
pada kulit bayi.
 Materialnya juga tidak terlalu tebal sehingga boleh menyebabkan bayi berasa tidak selesa kerana kepanasan.

Jom ketahui lebih lanjut mengenai kebaikan pemakaian barut perut
baby
 ini.

Manfaat barut
baby

Kegunaan utama barut adalah untuk memastikan perut bayi sentiasa hangat dan mampat (
compressed
).

Walaupun tampak seperti tidak menyelesakan, tetapi bagi si manja balutan barut itu memberikan ketenangan dan kehangatan.

Berikut kelebihan lain pemakaian barut yang patut anda ketahui:

Hindari masalah kembung perut

Seperti yang dinyatakan pada awal tadi, tujuan berbarut bayi adalah untuk mengelakkan ketidakselesaan perut. Ini kerana si kecil amat terdedah kepada
masalah perut berangin
.

Elakkan bayi menyusu secara berlebihan

Pemakaian barut boleh mengelakkan si kecil daripada menyusu secara berlebihan. Eh, baguslah kalau
bayi menyusu
 lebih, cepat besar. Itu mungkin secara teorinya, ‘lebih banyak makan, lebih cepat besar’.

Tetapi hakikatnya jika bayi terlebih menyusu ia boleh menyebabkan tekanan pada perut mereka. Ini kerana
sistem pencernaan si kecil
 masih belum mampu menampung jumlah nutrisi yang terlalu banyak.

Melindungi tali pusat bayi

Biasanya dalam tempoh 1-2 minggu selepas dilahirkan,
tali pusat bayi
 akan tertanggal. Keadaan itu boleh menyebabkan bahagian pusat mereka menjadi lebih sensitif apabila terkena pakaian atau sebarang sentuhan.

Jadi dengan memakaikan barut
baby
, bahagian tersebut akan dapat dilindungi dan dijaga daripada sebarang kecederaan atau perkara yang tidak diingini.

Cara pemakaian barut
baby

yang betul

Oleh sebab kulit adalah organ terbesar yang meliputi keseluruhan tubuh, maka pada bahagian tertentu kulit anak adalah sensitif. Perut juga merupakan salah satu
bahagian sensitif bayi
.

Pada bahagian perut jugalah terletaknya tunggul tali pusat, yang turut merupakan antara bahagian sensitif si manja kerana mudah terdedah kepada jangkitan.

Kaedah berbarut yang betul dapat membantu melindungi bahagian perut dan
tunggul tali pusat
 bagi memastikan bayi kekal selesa.

Ingin tahu cara yang betul?

Perkara paling utama adalah untuk
memandikan bayi
 dengan air suam.

Sekiranya tali pusat si kecil belum tertanggal, pastikan anda mengeringkan bahagian tersebut terlebih dahulu dengan menggunakan tuala lembut.

Setelah bayi dan bahagian tali pusat dikeringkan,
sapukan minyak telon
.

Kemudian pakaikan barut yang bersesuaian saiznya dengan bayi.

Pastikan ikatan barut
baby
 tidak terlalu ketat atau longgar.

Jika anda tidak pasti mengenai ikatan yang sesuai dengan bayi, mungkin menggunakan barut moden berpelekat adalah pilihan terbaik.

3 perkara harus dielakkan

Memakaikan barut perut
baby
 mungkin memberikan manfaat tetapi ada perkara yang perlu anda elakkan seperti:

Sapu herba semasa berbarut

Pastinya anda sudah mengetahui bahawa
kulit bayi
 sangat sensitif. Jadi penggunaan herba yang dicampur pelbagai rempah ratus boleh menyebabkan iritasi pada kulit mereka.

Jika anda tidak mahu keadaan tersebut berlaku, elakkan. Sebaiknya sapukan hanya minyak telon bayi.

Baca juga:

Menutupi tali pusat

Tunggul tali pusat memerlukan masa untuk tertanggal dengan sendirinya. Jadi sehingga ia tertanggal, pastikan pemakaian barut tidak menutupi tunggul tali pusat itu.

Jika tidak, ia boleh mengakibatkan lembapan terkumpul pada bahagian tersebut. Ini sekali gus melambatkan proses luruh tali pusat dan meningkatkan risiko jangkitan.

Ikatan terlalu ketat

Walaupun di pasaran terdapat barut moden yang hanya menggunakan pelekat, tetapi tiada salahnya jika anda masih mahu menggunakan jenis tradisional.

Cuma anda perlu pastikan ikatan barut
baby
tidak terlalu ketat atau ia
boleh menjejaskan proses tumbesaran
 organ mereka.

Sekiranya terdapat sebarang pertanyaan mengenai pemakaian barut ini, rujuklah kepada doktor untuk mendapatkan lebih kepastian.


Pemfigus Vulgaris

Penyakit kulit pemfigus vulgaris merupakan sejenis kondisi yang serius dan jarang berlaku. Ia menyebabkan lepuh yang teruk pada lapisan dalam mulut, hidung, tekak dan alat sulit.

Malah, lepuh ini juga
amat sensitif dan mudah terluka.
 Akibatnya, kawasan kulit tersebut akan terkopek dan sukar untuk sembuh. Buat masa ini, tidak ada sebarang rawatan untuk p
enyakit kulit pemfigus vulgaris. Namun, rawatan yang sedia ada mampu mengawal simptom yang pesakit alami.

Definisi

Apa itu p
enyakit kulit pemfigus vulgaris

Pemfigus vulgaris adalah gangguan autoimun yang jarang.  Penyakit ini menyebabkan lepuh atas kulit atau mulut. Lepuh ini membesar secara perlahan, pecah dan menyebabkan parut.

Apakah kebarangkalian penyakit ini?

Penyakit kulit pemfigus vulgaris
 selalunya berlaku kepada orang yang berusia tengah, lelaki dan wanita. Ini boleh diuruskan dengan mengurangkan faktor-faktor risiko. Sila bincang dengan doktor anda untuk maklumat lanjut.

Simptom-simptom

Apakah simptom-simptom Pemfigus Vulgaris?

50% daripada pesakit akan mendapat simptom pertama, termasuklah lepuh atau ulser dalam mulut. Ramai orang tidak boleh makan kerana lepuh mulut, menjadi lemah dan penat, dan hilang berat badan.

Sebagai kesannya, ini
boleh menyebabkan dehidrasi dan malnutrisi
. Kemudian lepuh akan merebak di kulit. Lepuh dan ulser ada ciri-ciri seperti mudah berkerak, dan kemudian meninggalkan parut.

Mungkin terdapat tanda atau simptom yang tidak tersenarai diatas. Jika anda ada sebarang kebimbangan mengenai suatu simptom, sila rujuk doktor anda.

Bila saya harus berjumpa doktor?

Anda perlu menghubungi doktor anda jika terdapat
lepuh di mulut atau kulit.
 Jika anda didiagnosis dan ada pemfigus vulgaris, hubungi doktor anda jika mempunyai simptom-simptom berikut:

Ulser dan lepuh baru;

Ulser merebak dengan cepat;

Demam;

Sejuk;

Sakit di otot atau sendi.

Setiap tubuh badan adalah berbeza. Langkah yang terbaik adalah untuk berbincang dengan doktor anda tentang apa yang terbaik untuk keadaan anda.

Punca

Apakah punca Pemfigus Vulgaris?

Pemfigus vulgaris adalah penyakit autoimun, sistem imunisasi akan melepaskan antibodi untuk memecahkan hubungan antara sel-sel kulit. Sebab yang sebenar belum dikenalpasti. Lebihan lagi, sesetengah ubat seperti penisilamina atau anti-ACE boleh menyebabkan pemfigus vulgaris.

Faktor-faktor Risiko

Apakah yang meningkatkan risiko saya kepada Pemfigus Vulgaris?

Terdapat banyak faktor risiko penfigus vulgaris, seperti:

Umur: Orang yang pertengahan umur lebih terdedah kepada penyakit ini.

Penyakit lain: pemfigus vulgaris boleh berlaku
pada masa yang sama dengan penyakit autoimun lain
 (seperti kelemahan otot).

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Pemfigus Vulgaris didiagnosis?

Rawatan untuk mengurangkan simptom-simptom termasuklah;

Ambil antibiotik atau antikulat
 untuk mengawal dan mengelakkan jangkitan.

Menghantar air atau elektrolit melalui urat.

Guna anestetik untuk mengurangkan sakit dalam mulut.

Guna anti-radang.

Guna ubat imunopenindasan seperti azatioprina, methotrexate, cyclosporine, cyclophosphamide, mycophenolate mofetil, or rituximab.

Guna antibiotik seperti minocycline dan doxycycline atau imunoglobulin intravena.

Penapis plasma; kemajuan yang menapis kesemua antibodi yang menyebabkan pemfigus vulgaris. Darah yang ditapis akan kembali ke badan.

Guna krim kesihatan untuk rawatan.

Sebagai tambahan, anda perlu mengekalkan kebersihan untuk luka dan basuh tangan anda dengan kerap untuk mengelak jangkitan.

Bagaimana pesakit dirawat?

Doktor anda akan mendiagnosis berdasarkan simptom-simptom anda. Sebagai tambahan, doktor akan mendiagnosis jika ada mempunyai pemfigus vulgaris melalui cara-cara dibawah;

Memerisa kulit terkupas untuk tentukan jika tanda nikolsku wujud.

Ujian darah; untuk tentukan sekiranya antibodi desmoglein wujud.

Biopsi kulit.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Pemfigus Vulgaris?

Gaya hidup dan kaedah pengubatan sampingan berikut mungkin membantu anda mengatasi pemfigus vulgaris:

Membuat temujanji rawatan susulan untuk memerhati progres bagi simptom-simptom termasuklah keadaan kesihatan anda.

Ambil ubat seperti yang ditetapkan, jangan berhenti mengambil ubat anda atau mengubah dos melainkan atas kebenaran doktor.

Maklumkan doktor tentang ubat yang anda ambil.

Membuat
diet yang seimbang.
 Ikut cecair atau diet lembut jika perlu.

Ikut arahan doktor untuk membersihkan luka.

Telefon doktor anda jika anda
tanda-tanda jangkitan
 seperti kemerahan, nanah, sakit atau bengkak.

Guna tuala, balutan dan pakaian yang dicuci.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


6 Tip Menangani Persaingan Antara Adik-beradik dalam Kalangan Anak Anda

Persaingan antara adik-beradik akan berlaku setiap masa bagi keluarga yang mempunyai lebih daripada seorang anak. Satu ketika, mereka akan bermain bersama dan satu ketika lagi mereka akan bergaduh. Ini merupakan satu cabaran yang besar buat ibu bapa. Ikuti artikel ini untuk mendapatkan tip menangani persaingan antara adik-beradik dalam kalangan anak anda.

#1. Menghormati bakat setiap anak anda

Setiap daripada anak anda pasti mempunyai kecenderungan bakat dan anda perlu menghormatinya. Jangan sesekali membanding-bandingkan keupayaan mereka dengan adik-beradik yang lain kerana ia hanya akan mendatang perasaan iri hati lalu mencetuskan dendam dan pergaduhan. Kanak-kanak akan menjadikan ibu bapa mereka sebagai idola. Oleh itu, tunjukkan kepada mereka bahawa anda menghormati setiap perbezaan yang ada bagi setiap anak-anak untuk menunjukkan contoh yang baik kepada mereka.

#2. Beri perhatian secara sama rata

Salah satu daripada punca utama anak-anak anda bergaduh adalah untuk mendapatkan perhatian ibu bapa. Mereka mungkin akan berasa terpinggir jika adik-beradik mereka mendapat lebih perhatian daripada anda. Ini menyebabkan mereka akan mencuba mendapatkan perhatian anda meskipun ia adalah perhatian yang berbaur negatif. Oleh itu, rancang masa anda untuk memberi perhatian secara sama rata dan adil kepada anak-anak anda bagi memastikan setiap daripada mereka tidak berasa terpinggir.

#3. Jangan masuk campur jika mereka berkelahi

Apabila anda perasan bahawa anak-anak anda sedang berkelahi, biarkan sahaja. Kadangkala, anda perlu memberi mereka peluang untuk menyelesaikan masalah sendiri.

#4. Menenangkan konflik

Jika anak-anak anda masih tidak berpuas hati sesama sendiri dan mula menunjukkan petanda untuk bergaduh, ini adalah masa untuk anda masuk campur. Namun begitu, jangan sesekali menyebelahi atau mempersalahkan sesiapa. Sebaiknya, dengar penjelasan dan pengakuan daripada kedua-dua pihak kemudian berikan mereka jalan penyelesaian kepada masalah itu.

#5. Berterus terang kepada mereka

Jika anda sedang menunggu kelahiran bayi yang baru, pastikan anda mula mengajar anak pertama anda tentang hubungannya dengan bakal adiknya. Sebagai contoh, anda boleh memberi semangat kepada mereka untuk menjadi seorang abang yang baik. Anda juga perlu berterus terang kepada mereka bahawa bayi yang bakal lahir itu kadangkala akan merimaskan mereka dan jika ia berlaku, pastikan anda mampu mengawal situasi agar anak pertama anda tidak berasa tertekan dengan kehadiran adik barunya.

#6. Menyayangi anak dengan cara yang unik

Kebiasaannya, ibu bapa akan mengekspresikan perasaan sayang kepada anak-anak dengan cara yang sama. Namun, ia mungkin tidak memberikan kesan. Kanak-kanak selalu beranggapan bahawa disayangi dengan cara yang sama antara mereka dan adik-beradik bermaksud rasa sayang itu telah dibahagikan. Apa yang anda boleh lakukan untuk mengatasi masalah ini adalah menyayangi setiap anak dengan cara yang unik. Ini akan membuat mereka lebih berpuas hati terhadap kasih sayang yang anda berikan.

Hello Health Group
 tidak menyediakan nasihat perubatan, diagnosis, atau rawatan.


AWAS! Ini Bahaya Jika Selalu Ambil Paracetamol, Takut Terlebih Dos!

Penulis pasti ramai yang pernah dengar mengenai ubat paracetamol. Tahukah anda bahaya paracetamol jika dimakan lebih daripada dos yang ditetapkan?

Paracetamol merupakan ubat tahan sakit yang paling popular di Malaysia. Ubat ini digunakan untuk
mengurangkan rasa sakit
 dan bertujuan menurunkan suhu badan ke suhu normal semasa demam.

Paracetamol merupakan sejenis ubat yang versatil. Ia boleh digunakan untuk merawat pelbagai jenis penyakit seperti sakit gigi, sakit kepala, sakit belakang, sakit otot, demam dan juga sakit ketika menstruasi.

Disebabkan ubat ini mudah untuk dibeli dan boleh didapati di mana-mana sahaja,
paracetamol adalah punca utama kes keracunan
 sama ada secara tidak sengaja atau sengaja di Malaysia.

Untuk mendapatkan lebih banyak info berkenaan kesihatan diri, anda boleh klik
di sini
.

Elak bahaya paracetamol, jadi kena ambil dos yang betul

Jika anda ingin makan paracetamol, dos yang dicadangkan untuk orang dewasa ialah sebiji ataupun 2 biji pil 500 miligram, paling banyak 4 biji dalam masa 24 jam.

Sebelum makan dos yang seterusnya, pastikan anda tunggu sekurang-kurangnya 4 jam. Jangan tambah bilangan dos walaupun anda sakit teruk.

Ada beberapa sebab yang memungkinkan pengambilan bahaya paracetamol melebihi kadar toksik:

Cubaan untuk
meracun diri sendiri (bunuh diri).

Bahaya paracetamol jika dimakan secara tidak sengaja oleh kanak-kanak.

Pesakit termakan lebih daripada amaun yang dibenarkan kerana sakit tidak sembuh atau rasa sakit yang teramat sangat.

Makan 1 atau 2 biji pil paracetamol secara berlebihan mungkin tidak akan mendatangkan apa-apa bahaya kepada anda dengan syarat anda tidak ambil lebih daripada 8 pil dalam masa 24 jam.

Selain itu, pastikan anda tidak ambil 2 jenis ubat yang mengandungi paracetamol sebagai bahan aktif. Ramai yang anggap nama jenama ialah nama bahan yang terkandung di dalam ubat tersebut.

Oleh itu, pastikan anda baca dahulu label yang tertulis di bahagian belakang ubat yang anda beli. Periksa sama ada ubat tersebut mengandungi paracetamol ataupun tidak.

Tidak menjadi masalah jika anda ambil
ubat tahan sakit yang tidak mengandungi paracetamol seperti ibuprofen ataupun aspirin.

Jika anda terlepas 1 dos paracetamol kerana terlupa, cepat-cepat ambil dos tersebut sejurus selepas anda teringat.

Walau bagaimanapun, jika terlupa, jangan makan ubat 2x pula ya! Pastikan anda ingat bila kali terakhir anda ambil paracetamol.

Selain itu, jangan lupa untuk tunggu sekurang-kurangnya 4 jam sebelum ambil dos seterusnya.

Jangan beri paracetamol kepada bayi bawah 3 bulan!

Jika anak anda berumur kurang daripada 3 bulan, bahaya paracetamol jika diberikan tanpa saranan doktor.

Walau bagaimanapun, paracetamol selamat dimakan oleh bayi yang berumur lebih daripada 3 bulan.

Namun, untuk lebih selamat, pastikan anda rujuk dengan doktor terlebih dahulu sebelum bertindak memberikan anak anda apa-apa jenis ubat.

Bahaya jika anda memberikan paracetamol kepada anak
sebelum imunisasi
dengan tujuan untuk mengurangkan rasa sakit yang mereka alami semasa suntikan.

Jika boleh, elakkan terus daripada memberi anak anda makan apa-apa jenis ubat pun sebelum sesi imunisasi. Paracetamol mungkin akan mengurangkan kadar keberkesanan imunisasi tersebut.

Sebelum berikan anak anda dos kedua, pastikan jika anak anda benar-benar perlukan ubat tersebut. Hanya beri satu dos dalam masa 4 jam untuk kanak-kanak.

Jika anda seorang yang mudah lupa, pastikan anda catatkan pukul berapa kali terakhir anak anda makan ubat.

Bahaya paracetamol, boleh akibatkan keracunan

Individu yang mengalami
keracunan paracetamol
 akan menunjukkan simptom yang berbeza mengikut masa. Pada awalnya, pesakit mungkin tidak akan mempunyai apa-apa simptom.

Pesakit yang makan lebih daripada 10 gram paracetamol
berisiko untuk mengalami kerosakan hati.

Namun, pesakit yang mempunyai faktor risiko seperti selalu minum minuman keras ataupun
mempunyai masalah kesihatan seperti HIV
, gangguan pemakanan atau kelaparan, 5 gram paracetamol sudah cukup untuk merosakkan hati pesakit.

Antara tanda keracunan paracetamol termasuklah:

24 jam pertama
: Hilang selera makan, mual, muntah-muntah, kepenatan

Hari ke-2 dan 3:
 Sakit perut dan sakit pada bahagian hati. Pada waktu ini, pesakit sudah kurang muntah-muntah dan kembali berselera untuk makan

Hari ke-3 dan 4:
 Kembali muntah-muntah, rasa mual dan hilang selera makan. Mula alami jaundis dan gangguan mental

Selepas hari ke-4:
 Jika dihantar ke hospital, pesakit akan mula sembuh setelah menerima rawatan. Jika tidak, pesakit boleh
alami kerosakan organ
yang kemudiannya boleh membawa maut

Jika ada individu yang anda kenali mengalami simptom seperti di atas, penting untuk anda cepat-cepat membawanya ke hospital untuk rawatan kecemasan.

Bahaya jika anda makan paracetamol lebih daripada dos yang ditetapkan.

Walaupun ia boleh didapati dengan mudah di kaunter farmasi yang berdekatan, tapi itu tidak bermakna ia selamat untuk dimakan berkali-kali!


Mononukleosis

Definisi

Apa itu Mononukleosis?

Mononukleosis atau
mono adalah jangkitan virus
 yang menyebakan hilang selera makan, demam, sakit tekak, dan bengkak pada kelenjar limfa, kebiasaanya berlaku pada kawasan leher.

Jangkitan mono biasanya disebut sebagai penyakit bawaan ciuman.

Virus yang menyebabkan mono dibawa melalui air liur, jadi anda boleh terkena melalui ciuman, tetapi anda juga boleh terkena sekiranya terdedah kepada batuk atau bersin, atau berkongsi perkakasan makanan atau minuman oleh individu lain yang mempunyai mono.

 Komplikasi yang paling teruk bagi mono ialah
pembengkakan pada limfa.

Walaubagaimanapun, keadaan ini biasanya tidak membimbangkan dan akan pulih dengan sendirinya.

Apakah kebarangkalian jangkitan mono?

Mono berlaku lebih kerap kepada individu yang berumur diantara 16 sehingga 17 tahun, tetapi jangkitan boleh berlaku kepada semua peringkat umur.

Anda boleh mengurangkan menghidap penyakit ini dan benjolan dengan mengurangkan faktor risiko.

Sila berjumpa dengan doktor anda untuk maklumat lanjut.

Simptom-simptom

Apakah simptom-simptom Mononukleosis?

Simptom biasa bagi mono termasuklah:

Mengantuk

Demam

Kesakitan, rasa tidak selesa dan berasa tidak sihat

Hilang selera makan

Rasa sakit pada otot atau kekejangan

Ruam

Sakit tekak

Nodus limfa bengkak, biasanya berlaku disekitar leher atau ketiak

Mungkin terdapat beberapa tanda atau simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mempunyai tanda atau simptom mono, seperti hilang selera makan atau mempunyai soalan yang lebih lanjut, sila berjumpa dengan doktor.

Setiap individu mempunyai kesan yang berbeza-beza.Jadi sangat tepat untuk berbincang dengan doktor apakah yang bersesuaian dengan situasi anda.

Punca

Apakah Punca Mononukleosis?

Penyebab mono adalah Epstein-Barr Virus (EBV). Virus ini
dibawa melalui air liur,
jadi anda boleh terkena melalui ciuman
, tetapi anda juga boleh terkena sekiranya terdedah kepada batuk atau bersin, atau berkongsi perkakasan makanan atau minuman oleh individu lain yang mempunyai mono.

Faktor-faktor Risiko

Apakah yang meningkatkan risiko saya kepada mono?

Ketika ini maklumat masih tidak mencukupi untuk menentukan faktor-faktor spesifik yang meningkatkan risiko mono.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Mononukleosis didiagnosis?

Doktor akan mengambil maklumat rekod perubatan terdahulu dan melakukan pemeriksaan, dengan tumpuan pada kawasan leher, tekak, dan bahagian perut.

 Ujian darah dan kawasan kerongkong akan dilakukan untuk memastikan diagnosis dan ia bukan penyakit lain.

Bagaimana pesakit Mononukleosis dirawat?

Matlamat rawatan adalah untuk melegakan simptom. Ubat steroid (prednisone) mungkin akan diberikan sekiranya simptom teruk.

Untuk melegakan simptom yang biasa seperti hilang selera makan, anda seharusnya

Minum
banyak air untuk kurang gejala hilang selera makan

Berkumuh dengan air suam dicampukan dengan garam untuk melegakan sakit tekak.

Mendapatkan rehat yang cukup.

Mengambil acetaminophen atau ibuprofen untuk melegakan sakit dan demam.

Anda seharusnya mengelakkan sukan yang berunsurkan sentuhan sekiranya limpa anda bengkak bagi mengelakkan ia pecah.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Mononukleosis?

Gaya hidup dan kaedah pengubatan sampingan berikut mungkin membantu anda mengatasi mononucleosis:

Mendapatkan rehat yang cukup dan minum lebih banyak air

Beritahu pada doktor anda mengenai semua ubat, termasuk yang di preskripsi atau tidak.

Mengelak daripada bercium atau berkongsi makanan atau perkakasan dengan individu lain yang sakit.

Basuh tangan sekerap mungkin.

Mengelakkan sukan yang berunsurkan sentuhan sehingga betul-betul pulih.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Sakit Gigi

Definisi

Apa itu Sakit Gigi?

Sakit gigi adalah rasa sakit di dalam, di sekitar gigi dan rahang, di mana kerosakan gigi lazimnya menjadi punca utama. Sakit gigi boleh berlaku dalam banyak cara, ia boleh datang dan pergi dengan cepat atau mungkin bertahan selama beberapa hari. Tahap kesakitan boleh jadi antara ringan hingga teruk. Ia mungkin dirasakan sebagai “ketajaman’ dan boleh mula secara tiba-tiba; ia juga boleh menjadi lebih buruk pada waktu malam, terutamanya apabila anda berbaring.

Apakah kebarangkalian Sakit Gigi?

Masalah kesihatan ini adalah biasa. Ia boleh menjejaskan pesakit pada mana-mana lapisan umur. Ia boleh ditangani dengan mengurangkan faktor risiko anda. Sila berunding dengan doktor anda untuk maklumat lanjut.

Simptom-simptom

Apakah simptom-simptom Sakit Gigi?

Tanda-tanda dan simptom sakit gigi adalah:

Kesakitan yang berdenyut atau berterusan. Atau kesakitan yang hanya dirasakan apabila diletakkan tekanan terhadap gigi.

Kawasan bengkak di sekitar gigi;

Demam atau sakit kepala;

Lelehan yang kotor dari bahagian gigi yang dijangkiti.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan mengenai apa-apa simptom, sila berjumpa dengan doktor anda.

Bila saya harus berjumpa doktor?

Anda harus menghubungi doktor anda jika mempunyai yang berikut:

Sakit yang berterusan melebihi satu atau dua hari;

Anda mempunyai demam;

Kesakitan yang sangat teruk dan tidak boleh ditanggung

Anda mengalami bengkak, kesakitan apabila menggigit, gusi merah atau lelehan yang kotor;

Anda mengalami kesukaran bernafas atau menelan;

Anda mempunyai sakit telinga, atau sakit ketika membuka mulut.

Punca

Apakah punca Sakit Gigi?

Dalam kebanyakan kanak-kanak dan orang dewasa, penyebab sakit gigi yang paling biasa adalah kerosakan gigi. Kandungan gula dan kanji dalam makanan anda adalah faktor persekitaran yang baik bagi bakteria yang hidup di mulut anda untuk berkembang dengan baik, mengakibatkan pembentukan plak melekit yang melekat pada permukaan gigi anda. Ia seterusnya menghasilkan rongga gigi selepas menipiskan dan menebuk salutan yang keras dan putih di luar gigi anda. Anda mungkin menyedari kerosakan pada mulanya dengan rasa sakit apabila anda makan sesuatu yang manis, sangat sejuk atau sangat panas.

Perkara-perkara lain yang menyebabkan sakit gigi boleh melibatkan:

pengumpulan makanan dan puing-puing di antara gigi anda;

jangkitan pada akar gigi atau dalam gusi;

trauma kepada gigi, termasuk kecederaan atau geseran gigi;

gigi atau akar gigi patah secara tiba-tiba;

pemecahan dalam gigi yang berlaku dari masa ke masa;

pertumbuhan gigi keluar melalui gusi;

jangkitan sinus yang mungkin dirasakan sebagai sakit di gigi;

gigi bernanah;

pergerakan berulang, seperti mengunyah gula-gula getah atau menggeserkan gigi.

Faktor-faktor Risiko

Apakah yang meningkatkan risiko saya kepada Sakit Gigi?

Terdapat banyak faktor risiko untuk sakit gigi, seperti:

gangguan pemakanan seperti anoreksia dan / atau bulimia;

pengambilan makanan manis;

mulut kering;

tabiat kebersihan mulut yang kurang baik;

kurang flos gigi;

pedih ulu hati – paras asid perut yang tinggi boleh mengikis enamel pada gigi;

merokok, mengunyah tembakau;

beberapa ubat-ubatan dan rawatan kanser.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sakit Gigi didiagnosis?

Pemeriksaan fizikal akan dijalankan dan sejarah perubatan akan dieksploitasi bagi membantu diagnosis terhadap sakit gigi. Anda boleh ditanya tentang rasa sakit tersebut, seperti waktu ia bermula, keparahan, lokasi, pencetus kesakitan, serta apa yang membuatkannya lebih parah dan lebih baik. Doktor gigi anda akan memeriksa mulut, gigi, gusi, rahang, lidah, tekak, sinus, telinga, hidung dan leher. Dalam sesetengah kes, X-ray serta ujian-ujian lain mungkin diperlukan, bergantung kepada apa yang doktor anda syak menyebabkan sakit gigi anda.

Bagaimana pesakit Sakit Gigi dirawat?

Apabila doktor gigi anda telah menentukan punca sakit gigi, mereka boleh memilih rawatan yang sesuai. Jika gigi berlubang adalah puncanya, doktor gigi anda boleh menampal lubang atau mungkin mencabut gigi tersebut. Jika keadaan anda disebabkan oleh jangkitan pada saraf gigi, apa yang anda perlukan adalah perawatan saluran akar. Antibiotik mungkin diperlukan jika anda mengalami demam atau bengkak pada rahang. Jika penyebabnya adalah tampalan yang longgar atau patah, doktor anda akan membuang tampalan tersebut, mengeluarkan sebarang kerosakan dan meletakkan tampalan baru.

Apabila anda mengalami kesakitan dan keradangan bersama-sama dengan sakit gigi, doktor gigi anda boleh mencadangkan anda menjalani fototerapi dengan laser sejuk, biasanya dibuat bersama dengan rawatan lain. Ubatan penghilang kesakitan belian kaunter dan NSAID juga boleh membantu dalam keadaan ini.

Sekiranya rawatan-rawatan tersebut tidak berfungsi ataupun gigi yang rosak tersebut tersekat di antara gigi lain dan rahang anda, gigi anda mungkin perlu dicabut.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sakit Gigi?

Gaya hidup dan kaedah pengubatan sampingan yang berikut mungkin membantu anda mengatasi sakit gigi:

Bilas mulut anda dengan air suam;

Gunakan flos gigi untuk menyingkirkan apa-apa zarah makanan atau plak yang tersangkut di antara gigi anda;

Sapukan minyak bunga cengkih pada sekeping kapas dan sapukan secara langsung ke gigi dan gusi yang sakit untuk menghilangkan rasa sakit di kawasan itu;

Letakkan jaram sejuk ke bahagian luar pipi anda jika trauma adalah sebabnya;

Hadkan pengambilan makanan dan minuman manis;

Gunakan ubat gigi yang mengandungi fluorida untuk memberus gigi anda sekurang-kurangnya dua kali sehari.

Berhenti merokok.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bagaimana Mengetahui Bayi Kembar Anda Seiras Atau Tidak Seiras?

Kehamilan bayi kembar akan mendatangkan perasaan teruja dan gementar pada masa yang sama.

 Jika ini berlaku pada anda, semestinya anda akan sibuk memikirkan tentang jenis anak kembar yang sedang dikandungkan.

Menurut kajian, terdapat beberapa cara untuk menentukan jika bayi kembar anda adalah seiras atau tidak seiras.

Apa itu kembar seiras dan kembar tak seiras

Jika anda sedang menjangkakan bayi
kembar tidak seira
s
, ada beberapa informasi yang anda perlu tahu termasuklah keadaan zigot mereka.

Kembar terdapat 2 kategori
 iaitu kembar seiras dan kembar tak seiras.

Secara umumnya, kembar seiras mempunyai penampilan yang serupa (tetapi tidak semestinya), dan akan dikategorikan sebagai kembar tidak seiras jika terdapat dua plasenta semasa kehamilan.

Kembar seiras (
monozygotic
) merupakan dua individu yang lahir daripada gabungan satu telur dan satu sperma yang kemudiannya berpisah menjadi dua.

Kembar seiras akan mempunyai penampilan yang serupa kerana mereka berasal daripada satu telur dan satu sperma yang sama.

Kembar tidak seiras (
dizygotic
) pula merupakan
hasil daripada gabungan beberapa sel telur dan sperma.

Walaupun kembar tak seiras ini mempunyai DNA ibu bapa mereka, mereka akan mempunyai penampilan yang sedikit berlainan ataupun berbeza sama sekali daripada adik-beradik kembar mereka.

Bagaimana mengetahui nak mengenalpasti?

Ada ibu bapa yang tidak akan menunggu lama untuk melakukan ujian dan ada juga yang akan menunggu sehingga anak membesar.

Jika anda memutuskan untuk mengetahuinya dengan lebih cepat, doktor anda mungkin akan
mencadangkan anda untuk melakukan ujian DNA terhadap zigot
. Ia merupakan prosedur mudah yang dilakukan sejurus kelahiran bayi kembar.

Selepas kelahiran bayi kembar anda, doktor akan melakukan pemeriksaan terhadap plasenta mereka untuk menentukan jenis bayi.

Jika hanya terdapat satu plasenta maka mereka adalah kembar seiras dan jika tidak, mereka adalah kembar tidak seiras.

Untuk lebih kepastian,
ujian DNA
 zigot bayi kembar anda akan dilakukan untuk membandingkan DNA kedua-dua bayi.

Ujian ini merupakan prosedur yang tidak menyakitkan dan hanya akan
mengambil sampel pada air liur mereka
.

Jika DNA tersebut padan keseluruhannya, ia menunjukkan bahawa
bayi kembar
 anda adalah seiras.

Namun begitu, ia mungkin juga silap kerana analisis plasenta dan ultra bunyi juga kadangkala memberikan jawapan yang tidak tepat.

Oleh itu, cara yang paling terbaik untuk mengetahuinya adalah tunggu sehingga bayi kembar anda membesar.


Enaknya Dapat Makan Sayur Kailan Ikan Masin, Ambil Tahu 13 Manfaat Sayur Hijau Ini

Kailan (
Brassica oleracea var alboglabra
) merupakan sejenis sayuran berdaun yang sangat popular dari keluarga Cruciferae. Kailan tergolong dalam beberapa banyak keluarga sawi seperti Sawi Bunga, Sawi Putih, Sawi Hijau dan Sawi Jepun. Sayur ini dipercayai berasal dari kawasan Mediterranean dan amat sesuai pada iklim tropika.

Ia adalah sayuran daun yang berdaun tebal, rata, berkilat biru-hijau dengan batang tebal dan mempunyai sebilangan kecil kepala bunga yang menyerupai brokoli. Brokoli dan kailan tergolong dalam spesies yang sama Brassica oleracea, tetapi kailan adalah dalam kumpulan alboglabra [Latin: “albus+glabrus’ – putih dan tidak berbulu]. Rasanya adalah sangat serupa dengan brokoli, tetapi sedikit lebih pahit dan lebih nyata.

Kailan dimakan secara meluas dalam masakan Cina dan kini terbiasa dalam juadah umum masakan Malaysia. Penyediaannya yang biasa termasuk kailan goreng dengan halia dan bawang putih atau ikan masin, dan direbus atau dikukus serta dihidangkan dengan sos tiram. Ia juga adalah perkara biasa dalam masakan Vietnam, Myanmar dan masakan Thai.

Kailan boleh disemai pada akhir musim panas untuk penuaian awal musim sejuk. Anak benih ditanam pada musim luruh akan bertahan sepanjang musim sejuk.

Menurut laporan laman web myagri, di Malaysia, kalian banyak ditanam di daerah Ledang, Johor. Walaupun pada asalnya sayuran ini berasal dari kawasan Mediterranean, namun pelbagai penyelidikan dan penanaman berskala kecil membuktikan bahawa kalian hidup subur di kawasan beriklim tropika. Tanaman ini menyukai cahaya matahari untuk hidup subur.

Fakta Nutrisi Kailan

Sayuran ini sangat tinggi dalam vitamin K, vitamin A, vitamin C, folat, mangan, dan kalsium. Ia juga merupakan sumber sayur-sayuran serat dan protein yang baik. Nutrien utama lain dalam sayur ini termasuk vitamin B1, vitamin B2, vitamin B3, vitamin B5, vitamin B6, vitamin E, kolin, betaine, besi, magnesium, fosforus, kalium, zink, tembaga, dan selenium.

Setiap 100 gram kailan mengandungi:

Tenaga: 117 kj

Air: 91.2 gr

Karbohidrat: 5.63 gr

Gula: 1.25 gr

Protein: 2.8 gr

Lemak: 0.4 gr

Fiber : 2 gr

Vitamin A : 681 µg

Beta carotene : 8173

Luthein : 18246 µg

Thiamin : 0.053 mg

Riboflavin : 0.07 mg

Niacin : 0.5 mg

Vitamin B6 : 0.138 mg

Folic : 13 µg

Cholin : 0.4 mg

Vitamin C : 41 mg

Vitamin E : 0.85 mg

Vitamin K : 817 µg

Calcium : 72 mg

Potassium : 228 mg

Sodium : 23 mg

Magnesium : 18 mg

Iron : 0.9 mg

Zinc : 0.24 mg

Selenium : 0.88 mcg

Copper : 0.11 mg

Mangan : 0.416 mg

Mengapa Perlu Makan Kailan?

Diet yang kaya dengan buah-buahan dan sayur-sayuran membantu mengurangkan risiko banyak keadaan kesihatan yang berkaitan dengan gaya hidup. Berikut beberapa manfaat pengambilan kailan.

Mengurangkan risiko kanser

Menurut saintis, kailan adalah sumber fitonutrien yang sangat penting bagi tubuh. Sulfur dan vitamin K yang terdapat padanya boleh memberikan kesan positif untuk mengurangkan risiko kanser seperti kanser payudara. Sistemnya mengawal estrogen di dalam tubuh.

Ini dibuktikan oleh saintis bahawa antioksidan dan antiradang pada sayuran ini boleh membantu menyerang kanser dengan enzim pencetus di dalam tubuh. Oleh itu, banyak saintis yang mengesyorkannya sebagai salah satu sayur antikanser.

Selain itu, terdapat juga kajian yang menunjukkan sayur ini mempunyai risiko yang lebih rendah untuk mengembangkan pelbagai jenis kanser, termasuk kanser saluran penghadaman, kolorektal, kanser payudara, dan kanser buah pinggang.

Sayur keluarga Cruciferae mempunyai sebatian yang mengandungi sulfur yang dikenali sebagai glucosinolates. Komponen ini boleh membantu mencegah proses kanser pada tahap perkembangan yang berbeza untuk paru-paru, kolorektal, payudara, dan kanser prostat, dan mungkin melanoma, kanser esophageal, dan kanser pankreas.

Mengurangkan kolesterol

Faedah kesihatan sayuran ini bukan sahaja untuk antikanser, tetapi masih terdapat banyak manfaat kesihatannya seperti yang dapat membantu mengurangkan kadar kolesterol dan mengelakkan penyakit jantung. Ini kerana ia mempunyai serat yang cukup tinggi. Serat ini akan membantu membersihkan usus besar dan mengurangkan kolesterol.

Sangat baik untuk wanita hamil

Terdapat banyak nutrien semula jadi pada sayuran ini seperti kalsium dan zink. Sayuran ini sangat baik untuk diambil oleh wanita hamil dan menyusu. Ini kerana ia dapat membantu pertumbuhan janin dalam rahim wanita dan meningkatkan penghasilan susu ibu. Asid folik di dalamnya juga sangat baik untuk pertumbuhan sistem saraf.

Kesihatan kulit dan rambut

Kailan mempunyai kandungan vitamin A yang tinggi. Vitamin A diperlukan untuk pengeluaran sebum, dan ini mengekalkan rambut lembap. Vitamin A adalah penting untuk pertumbuhan semua tisu badan, termasuk kulit dan rambut. Ia juga menyokong sistem imun dan mata dan membantu menjaga organ tubuh yang sihat.

Vitamin C membolehkan tubuh membina dan mengekalkan tahap kolagen, yang memberikan struktur kepada kulit dan rambut.

Zat besi pula menghalang anemia, punca keguguran rambut. Kurangnya zat besi dalam diet boleh menjejaskan keberkesanan tubuh menggunakan tenaga. Sayur kailan, bayam, lentil, tuna, dan telur adalah sumber zat besi yang baik.

Membantu menghilangkan berat badan

Dengan memakannya, ini bermakna anda perlu membakar kalori dalam tubuh. Serat semula jadi yang mana boleh membantu melengkapkan serat anda. Serat ini akan membuatkan seseorang berasa kenyang dalam tempoh yang lama dan ia boleh mempercepatkan pemprosesan metabolisma. Dan akhirnya, ia dapat membantu mengurangkan berat badan.

Membantu menjaga otak

Satu lagi manfaat kesihatannya adalah sumber yang baik untuk asid omega-3 yang mana diketahui ianya sangat baik untuk membantu menjaga kesihatan otak. Selain itu, vitamin K yang terdapat padanya juga dapat membantu mengurangkan risiko gangguan otak seperti Alzheimer.

Diabetes dan fungsi hati

Keputusan kajian yang diterbitkan pada tahun 2014 menunjukkan bahawa pengambilan serat yang tinggi mungkin mengurangkan tahap keradangan dan glukosa pada orang yang menghidap diabetes jenis 1. Malah, ia juga boleh membantu pesakit diabetes jenis 2 untuk mencapai tahap gula dalam darah, lipid dan insulin yang lebih baik.

Satu cawan kailan rebus menyediakan 8 gram serat. Kailan juga mengandungi antioksidan yang dikenali sebagai asid alpha-lipoic (ALA). Kajian menunjukkan bahawa ALA dapat menurunkan tahap glukosa, meningkatkan kepekaan insulin, dan mencegah perubahan yang berkaitan dengan tekanan oksidatif pada orang yang menghidap diabetes. Ia juga boleh membantu meregenerasi tisu hati.

Penyelidik juga mendapati bahawa ALA dapat mengurangkan simptom neuropati periferal pada orang yang menghidap kencing manis. Walau bagaimanapun, ia masih tidak jelas sama ada ALA boleh berkesan sebagai rawatan jangka panjang. Di samping itu, kajian telah menggunakan ALA intravena. Suplemen oral mungkin tidak memberi faedah yang sama.

Dos ALA yang sangat tinggi muncul untuk menghasilkan kesan buruk yang serupa dengan yang disebabkan oleh terlalu sedikit. Walaupun jumlah “biasa’ boleh membantu mencegah tekanan oksidatif, paras yang tinggi boleh mengakibatkan kerosakan sel.

Penyelidik telah mendapati bahawa memakan kailan meningkatkan fungsi hati dalam tikus dengan tekanan darah tinggi.

Membantu menjaga kesihatan tulang dan gigi

Nutrien lain mengenai sayuran ini adalah kalsium, yang mana lebih tinggi daripada kalsium dalam susu. Sudah tentu, ia sangat baik untuk tulang, gigi dan ia boleh mengelakkan osteoporosis. Berdasarkan itu, saintis menyarankan seseorang yang mempunyai alergi terhadap susu untuk mengambil kailan.

Malah,
United States Dietary Guidelines
 2015-2020 mengesyorkan bahawa seorang wanita berusia 19 hingga 30 tahun harus mengambil 90 mcg sehari vitamin K, dan lelaki yang sama usia perlu mengambil 120 mcg.

Membantu pencernaan

Kandungan serat yang terdapat pada kailan menjadikannya pilihan untuk sokongan sistem pencernaan. Penyelidikan telah menentukan bahawa sulforaphane yang dibuat dari glucosinolate dalam sayur-sayuran ini membantu mempertahankan kesihatan lapisan perut dengan hanya menghentikan pertumbuhan bakteria dan bakterium ke dinding perut.

Menyokong kesihatan kardiovaskular

Kailan terdiri daripada banyak vitamin K yang penting untuk mengurangkan keradangan serta melindungi sel-sel yang mengalirkan darah seperti arteri dan urat.

Vitamin K terbukti dapat mencegah penyerapan arteri, yang merupakan salah satu sebab utama serangan jantung. Ia berfungsi dengan membawa kalsium keluar dari arteri dan tidak membiarkannya membentuk deposit plak yang keras dan berbahaya. Ia adalah penawar semula jadi untuk tekanan darah tinggi dan mengurangkan bahaya keadaan kesihatan seperti serangan jantung, strok dan diabetes.

Menghalang anemia

Kailan mengandungi zink yang mana ia lebih tinggi daripada daging. Seperti yang diketahui, zink merupakan gabungan penting dalam kesihatan. Sebagai contoh, ia membantu penghasilan hemoglobin dan enzim yang dapat mengurangkan risiko anemia, menghantar oksigen kepada semua bahagian tubuh, dapat menghasilkan semula sel-sel, membantu fungsi jantung, dan banyak lagi fungsi lain.

Mencegah pembekuan darah (
Coagulation
)

Vitamin K yang terdapat pada sayuran ini juga boleh membantu mengelakkan pembekuan darah (
Coagulation
). Tetapi berhati-hati, dos vitamin K yang berlebihan akan memberi kesan buruk kepada sesetengah orang. Sebagai contoh, pesakit yang mengambil
anticougulan
harus mengelakkan sayuran ini, kerana ia boleh mengganggu fungsinya.

Membantu menjaga kesihatan mata

Terdapat vitamin A, luthein dan zeaxhantin yang boleh membantu menjaga kesihatan mata.

Kesan Sampingan

Adakah kailan menyebabkan kembung?

Kailan biasanya dianggap sebagai makanan yang sihat kerana kandungannya yang tinggi serat makanan dan vitamin C. Sebagai sebahagian daripada keluarga kubis, ia juga merupakan makanan rendah kalori. Walau bagaimanapun, kandungan serat tingginya boleh menyebabkan kembung, terutamanya jika anda mempunyai perut sensitif. Rujuk doktor anda sebelum membuat perubahan ketara pada diet anda.

Sekiranya kembung, anda akan merasakan bahawa perut anda lebih besar daripada biasa. Rasa tidak selesa ini berbeza dari distensi, di mana perut anda sebenarnya bengkak dan lebih besar daripada biasa. Kedua-dua kembung dan distensi ini biasanya disebabkan oleh gas yang terkumpul dalam sistem pencernaan anda. Walau bagaimanapun, dalam sesetengah kes, kembung boleh menjadi simptom keadaan perubatan asas seperti tumor atau pembesaran organ perut.

Kembung biasanya disebabkan oleh makanan yang mencerna dengan buruk, menyebabkan peningkatan gas usus. Makanan yang tinggi serat, gula atau pemanis buatan biasanya agak kurang mencerna. Kailan tidak mempunyai kandungan gula yang ketara tetapi merupakan makanan berserat tinggi. Kandungan serat yang tinggi bermakna ia sering tidak dipecahkan sepenuhnya atau dicerna sebelum mencapai kolon anda. Ini menangguhkan penghadaman dan meningkatkan kemungkinan gas usus dan kemudiannya berasa kembung.

Anda boleh mengurangkan kembung dengan mengelakkan atau mengehadkan makanan serat tinggi. Kailan, brokoli, chard Swiss, dan kacang hijau semuanya mengandungi serat yang ketara. Kebanyakan buah-buahan, sayuran dan makanan bijirin mengandungi serat. Makanan rendah serat termasuk beras putih, roti putih, sayur-sayuran dan buah-buahan dalam tin. Jika anda mahu terus memakan kailan tetapi mengelakkan daripada kembung, pertimbangkan untuk mengehadkan saiz hidangan anda.

Perbezaan Kale, Kailan dan Swiss Chard

Kale, kailan dan Swiss Chard adalah tiga jenis sayuran memasak yang tidak akan menambah jumlah tinggi kepada kiraan kalori harian anda. Kale keriting sering ditambah dalam resipi kentang. Kailan atau collard, popular dalam masakan Selatan. Kedua-duanya adalah ahli keluarga kubis. Swiss Chard mempunyai daun tebal, gelap dan rasa yang serupa dengan bayam.

Kale

Walaupun kiraan kalorinya adalah sederhana berbanding dengan kebanyakan makanan lain, kale, dengan 130 kalori per cawan, mempunyai lebih daripada dua kali jumlah kalori kailan atau Swiss Chard. Satu cawan kale yang dimasak dan direbus juga mengandungi 1 gram lemak, 7 gram karbohidrat dan 2 gram setiap gula dan protein. Apabila disediakan tanpa tambahan garam, kale hanya mempunyai 30 mikrogram natrium. Kale adalah sumber serat yang baik, dengan 1 cawan menyediakan 3 gram, atau 10 peratus daripada nilai harian serat makanan. Kale juga merupakan sumber vitamin A, C, kalsium dan zat besi yang sangat baik.

Kailan

Satu cawan kailan yang dimasak dan direbus hanya mempunyai 49 kalori dan 1 gram gula. Seperti kale, sayuran ini mengandungi hanya 1 gram lemak dan 30 mikrogram natrium. Dengan 9 gram karbohidrat dan 4 gram protein, sayuran ini mengandungi lebih sedikit nutrien daripada kale atau Swiss Chard. Daripada tiga jenis sayuran, ia menawarkan jumlah tertinggi serat, dengan 5 gram setiap cawan. Kandungan vitamin sayuran ini sama dengan sayur-sayuran lain, dengan jumlah vitamin A yang tinggi serta vitamin C dan  zat besi. Bagaimanapun daripada nilai harian kalsium, daripada tiga jenis sayuran ini, ia memberikan anda paling banyak mineral penting ini.

Swiss Chard

Swiss Chard yang dimasak, direbus dan ditapis mengandungi sekurang-kurangnya 35 kalori setiap cawan, paling kurang antara tiga sayur-sayuran ini. Ia juga paling rendah lemak, 0 gram, 7 gram karbohidrat, 4 gram serat, 2 gram gula dan 3 gram protein. Semuanya sama dengan jumlah yang terdapat dalam kedua-dua kale dan kailan. Walau bagaimanapun, Swiss Chard menonjol daripada dua yang lain dalam kandungan natriumnya. Walaupun disediakan dengan garam tambahan, Swiss Chard mengandungi 313 mikrogram natrium, jadi anda akan ingin mengelakkan penambahan garam tambahan untuk hidangan yang mengandungi sayur ini. Seperti kale dan kailan, Swiss Chard adalah sumber vitamin A dan vitamin C yang sangat baik. Dan, ia juga sumber zat besi terbaik daripada ketiga-tiga jenis sayuran ini.

Baca juga:

Sayur, Bukan Sekadar Pelengkap Hidangan

10 tip untuk menambah sayur-sayuran dalam diet anda

Anak Tidak Mahu Makan Sayur? Ini Apa yang Anda Boleh Lakukan

Bayam: Sayuran Hijau Penuh Khasiat


Aturan Minum Yang Betul Semasa Sahur Dan Buka Puasa

Haus. Ini adalah perkara yang paling biasa bagi orang yang berpuasa. Kadang-kadang anda malah lebih dapat menahan rasa lapar berbanding rasa haus. Tidak hairanlah, pada saat berbuka puasa, anda terus mendapatkan air sama ada minuman manis atau air putih untuk menghilangkan rasa dahaga anda. Sebelum anda meneguk sebarang minuman, adakah anda sudah tahu aturan minum semasa sahur dan berbuka puasa? Jika belum, baca artikel ini.

Pentingnya minum air putih pada waktu berbuka sehingga sahur

Air putih yang bebas kalori dan gula merupakan pilihan yang paling sihat untuk memastikan badan mempunyai cecair yang cukup ketika berpuasa. Air putih juga mampu mengatasi rasa haus ketika berpuasa jika anda mengetahui aturan minum air putih yang betul sewaktu berbuka puasa dan semasa berpuasa.

Air putih tenyata tidak mudah seperti yang disangka. Di sebalik kesederhanaannya, air putih tidak hanya berfungsi mencegah dehidrasi, tetapi juga mempunyai pelbagai kelebihan lain.

Minuman jenis lain, misalnya
soft drink,
 mengandungi tinggi gula dan kalori sehingga dapat menambah berat badan anda. Minuman bertenaga yang kerap dipilih sebagai sumber cecair juga perlu diimbangkan sebab mengandungi gula dan kafein. Demikian pula ketika mengambil jus buah di dalam kotak atau tin, sila perhatikan label produknya terlebih dahulu. Jadi, air putih adalah pilihan paling tepat untuk anda.

Mengapa demikian? Kerana air putih dapat mengekalkan kadar cecair badan, sehingga badan tidak mengalami gangguan pada fungsi pencernaan dan penyerapan makanan, peredaran, buah pinggang, dan penting dalam mengekalkan suhu badan yang normal. Akhirnya, puasa anda akan tetap berjalan lancar.

Minum air putih juga membantu memberikan tenaga pada otot. Ketidakseimbangan cecair boleh mencetuskan keletihan pada otot. Kekurangan air putih semasa berpuasa akan menyebabkan anda menjadi mudah lelah.

Banyak minum air putih juga membantu mengawal pengambilan kalori badan. Air putih terbukti jauh lebih baik dalam mencegah peningkatan berat badan berbanding minuman yang mengandungi tinggi kalori. Air putih juga membantu proses pembuangan sisa-sisa makanan dan minuman melalui peluh, air kencing dan najis semasa anda berpuasa.

Bagaimana aturan minum semasa sahur dan berbuka puasa agar tidak kekurangan cecair?

Keperluan cecair setiap orang adalah berbeza-beza. Secara umum, wanita disarankan untuk minum sekitar lapan gelas berukuran 200 ml sehari atau jumlah keseluruhan 1.6 liter. Sedangkan, lelaki disyorkan untuk minum sekitar 10 gelas berukuran 200 ml atau total 2 liter setiap hari.

Selain daripada minuman, makanan juga boleh memberikan pengambilan cecair pada badan sekitar 20 peratus. Cecair dari makanan diperoleh dari buah dan sayur. Contohnya bayam dan tembikai yang mengandungi 90 peratus air.

Untuk memenuhi keperluan ini, anda boleh menggunakan formula 2-4-2 iaitu satu gelas pada saat berbuka puasa, satu gelas selepas solat maghrib atau sebelum solat tarawih. Empat gelas seterusnya boleh disesuaikan waktunya dari selepas solat tarawih sehingga malam hari dan dua gelas semasa sahur. Ini adalah aturan minum semasa sahur dan berbuka puasa yang boleh memenuhi keperluan cecair anda.

Apa yang perlu diketahui, manusia boleh kehilangan cecair tidak hanya ketika buang air kecil, tetapi juga saat berpeluh, bernafas dan buang air besar. Beberapa tanda yang boleh membantu anda mengenal pasti badan yang kekurangan cecair, ialah sakit kepala, rasa kurang bertenaga, dan warna air kencing yang gelap atau jumlah yang kurang dari biasa.


Distrofi Miotonik

Definisi

Apakah itu distrofi miotonik?

Distrofi miotonik dicirikan oleh sampu dan kelemahan otot progresif. Orang yang mengalami gangguan ini sering mengalami kontraksi otot yang berpanjangan (miotonia) dan tidak dapat mengendurkan otot-otot tertentu selepas digunakan. Sebagai contoh, seseorang mungkin mengalami kesukaran untuk melepaskan cengkaman mereka pada tombol atau pemegang pintu. Selain itu, orang yang terjejas dengan keadaan ini mungkin mempunyai pertuturan yang tidak jelas atau rahang yang terkunci buat sementara waktu.

Adakah distrofi miotonik biasa berlaku?

Distrofi miotonik adalah sejenis distrofi otot yang paling biasa berlaku dan biasanya bermula pada usia dewasa. Sila berbincang dengan doktor anda untuk mendapatkan maklumat lanjut.

Simptom-simptom

Apakah tanda-tanda distrofi miotonik?

Orang yang mempunyai distrofi miotonik mengalami sampu dan kelemahan otot yang bermula pada usia 20 atau 30 tahun. Sampu otot dan kelemahan bermula di kaki bawah, tangan, leher dan muka. Mereka juga mengalami kekakuan dan ketegangan otot (dipanggil miotonia), jadi otot mereka yang tertentu lambat mengendur selepas digunakan. Contoh-contoh keadaan ini adalah kesukaran melepaskan cengkaman mereka dari pemegang pintu atau semasa berjabat tangan.

Sebagai tambahan kepada kelemahan otot dan sampu otot, orang-orang yang mengalami distrofi miotonik turut mengalami pengabusan kanta mata (katarak), dan kawalan elektrik degupan jantung yang tidak tetap (cacat konduksi jantung).

Lelaki yang mempunyai distrofi miotonik mengalami perubahan dalam hormon mereka yang boleh menyebabkan botak dan kadang-kadang mengalami ketidaksuburan (mandul).

Bayi yang dilahirkan dengan tanda-tanda dan gejala distrofi miotonik mempunyai distrofi miotonic kongenital. Bayi ini mengalami kelemahan pada keseluruhan otot mereka, masalah pernafasan, dan kelewatan perkembangan termasuk terencat mental. Kadang-kadang keadaan perubatan ini sangat parah sehingga menyebabkan kematian.

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.

Bilakah saya perlu berjumpa dengan doktor?

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Langkah yang terbaik adalah untuk membincangkan dengan doktor anda apa yang terbaik untuk keadaan anda.

Punca

Apakah yang menyebabkan distrofi miotonik?

Distrofi miotonik adalah penyakit yang diwarisi di mana perubahan, dikenali sebagai mutasi, berlaku dalam gen yang diperlukan untuk fungsi otot normal. Mutasi ini menghalang gen dari berfungsi dengan betul. Perubahan itu adalah mutasi autosom yang dominan, yang bermaksud satu salinan gen yang diubah suai mencukupi untuk menyebabkan berlaku gangguan ini. Hasilnya, individu yang terjejas mempunyai peluang 50% untuk menurunkan gen termutasi kepada anak-anak mereka. Seorang kanak-kanak juga mempunyai peluang yang sama rata untuk mewarisi gen termutasi dari salah satu ibu atau bapanya. Jika kedua-dua ibu bapa tidak mempunyai penyakit ini, anak-anak mereka tidak boleh mewarisinya.

Faktor-faktor risiko

Apakah yang meningkatkan risiko saya untuk distrofi miotonik?

Sila berbincang dengan doktor anda untuk mendapatkan maklumat lanjut.

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah distrofi miotonik didiagnosis?

Distrofi miotonik didiagnosis dengan melakukan ujian fizikal. Ujian fizikal boleh mengenal pasti corak tipikal otot dan kelemahan otot dan kehadiran miotonia. Seseorang yang mempunyai distrofi miotonik mungkin mempunyai ciri-ciri wajah yang menunjukkan sampu dan kelemahan pada otot rahang dan leher. Lelaki mungkin mengalami botak frontal (bahagian depan).

Terdapat beberapa ujian makmal yang boleh digunakan untuk menjelaskan diagnosis klinikal distrofi miotonik. Satu ujian, disebut elektromilografi (EMG), melibatkan memasukkan jarum kecil ke dalam otot. Aktiviti elektrik otot dikaji dan biasanya menunjukkan corak ciri nyahcas elektrik otot.

Ujian muktamad untuk distrofi miotonik adalah ujian genetik. Untuk ujian ini, sampel darah akan diambil untuk mengenal pasti gen terubah (mutasi) dalam kromosom yang terkandung dalam sel darah putih. Perubahan gen dalam dua gen – CNBP dan DMPK – menyebabkan distrofi miotonik. Jenis distrofi Miotonik Type 1 disebabkan oleh mutasi dalam gen DMPK. Distrofi miotonik jenis 2 disebabkan oleh mutasi dalam gen CNBP. Mutasi pada setiap gen ini melibatkan segmen DNA pendek yang berulang dengan banyak secara tidak normal. Pengulangan yang tidak normal ini membentuk kawasan gen yang tidak stabil. Perubahan ini menyebabkan sel-sel dalam otot dan tisu badan lain tidak dapat berfungsi dengan normal, yang membawa kepada tanda-tanda dan gejala distrofi miotonik.

Bagaimanakah distrofi miotonik dirawat?

Buat masa ini tiada rawatan atau rawatan khusus untuk distrofi miotonik. Sokongan pergelangan kaki dan pendakap kaki boleh membantu apabila kelemahan otot menjadi lebih teruk. Terdapat juga ubat-ubatan yang boleh mengurangkan miotonia. Simptom-simptom lain dari distrofi miotonik seperti masalah jantung, dan masalah mata (katarak) juga boleh dirawat.

Perubahan gaya hidup & remedi di rumah

Apakah beberapa perubahan gaya hidup atau remedi di rumah yang boleh membantu saya menguruskan distrofi miotonik?

Sila berbincang dengan doktor anda untuk mendapatkan maklumat lanjut.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Jangan Biarkan! Cuba Remedi Di Rumah Ini Untuk Legakan Sakit Buasir Anda Sekarang!

Jika anda mengalami buasir, adakah anda tahu apakah ubat buasir yang sesuai digunakan? Masih belum tahu? Ayuh lihat senarai ubat buasir di farmasi yang ada di bawah ini.

Untuk mendapatkan lebih banyak info berkenaan Sistem Penghadaman, anda boleh klik
di sini
.

Seberapa kerap buasir boleh berlaku?

Buasir sangat kerap berlaku sama ada pada golongan
lelaki
 atau wanita.

Sekitar separuh daripada penduduk dunia akan mempunyai buasir ketika mencecah usia 50 tahun
.

Bagi golongan wanita pula, buasir kerap berlaku semasa
kehamilan
 dan juga selepas
melahirkan anak. Ini termasuklah
 buasir dalaman dan juga luaran.

Untuk makluman anda, buasir boleh berkembang disebabkan peningkatan tekanan pada rektum bawah.

Antara punca yang menyebabkan ia berlaku ialah seperti

cirit-birit
 atau sembelit yang berterusan, ketegangan semasa gerakan usus, selain banyak menghabiskan masa
di
tandas
.

Komplikasi yang boleh berlaku jika tidak mengambil ubat buasir di farmasi

Apakah
kesan sampingan
 yang mungkin disebabkan oleh penyakit buasir? Terdapat beberapa komplikasi atau kesan lain yang boleh terjadi jika anda mengalami buasir.

Antara komplikasi buasir ialah:

Anemia

Buasir dengan pembekuan darah ekstrinsik

Jangkitan

Cantuman kulit (kepingan tisu yang menggantung kulit)

Buasir tercekik (otot di dubur memotong
aliran darah
 ke buasir dalaman yang berlarutan)

Sekiranya pendarahan berlaku sebelum, semasa, atau sewaktu membuang air besar, anda harus mendapatkan rawatan perubatan dengan segera.

Buasir mungkin dikaitkan dengan pendarahan semasa membuang air besar tetapi ia juga mungkin menunjukkan sesuatu yang lebih serius seperti barah
usus besar
 atau dubur
.

Selain itu, terdapat juga beberapa komplikasi lain yang agak jarang berlaku.

Antaranya ialah kutil
 kulit, kulit tambahan setelah buasir luaran hilang dan juga p
embekuan darah pada urat yang membesar.

Rawatan menggunakan ubat buasir di farmasi

Anda boleh menyapu ubat buasir di farmasi seperti krim hidrokortisoid bagi merawat keadaan ini.

Selain itu
, anda juga boleh cuba be
rendam dalam mandian suam atau sitz secara berkala.

Untuk menahan kesakitan yang dialami, anda boleh mengambil ubat tahan sakit seperti paracetamol dan mengambil
makanan
 berserat tinggi termasuklah
buah-buahan
,
sayur-sayuran
, dan biji-bijian yang sihat.

Bagi buasir yang lebih besar terutama yang amat menyakitkan, bengkak, atau gatal, ia tidak boleh hilang dengan sendirinya dan mungkin memerlukan rawatan perubatan untuk
sembuh
.

Walau bagaimanapun, buasir kecil boleh sembuh dengan sendirinya dalam masa beberapa hari.

Untuk mengurangkan risiko mengalami buasir, sila kurangkan pengambilan jenis makanan yang rendah serat, seperti
daging
 merah
,
produk tenusu
, dan makanan yang diperbuat dengan tepung putih.

Ini kerana makanan seperti ini boleh meningkatkan
risiko
 sembelit anda.

Tidak mahu cuba ubat buasir di farmasi? Boleh guna remedi semula jadi di bawah ini

Jika anda mahu mencuba tip atau kaedah remedi secara semula jadi, anda boleh mencuba teknik-teknik di bawah ini:

Mandian sitz
:
 Isi tab mandi dengan air suam dan rendamkan tubuh anda di dalamnya dengan lutut dibengkokkan selama 10 hingga 15 minit. Ini untuk meredakan rasa gatal dan kerengsaan. Lap kering punggung anda dengan lembut menggunakan tuala

A
mbil
suplemen
 serat:
 Suplemen seperti ini
 membantu mengurangkan pendarahan dan keradangan buasir
. Sekiranya ia menyebabkan gas atau kembung dalam perut anda, cubalah suplemen dengan dextrin gandum (benefiber) atau metilselulosa. Makanan tambahan serat seperti Metamucil adalah pilihan yang sangat baik.

Jangan berlengah membuang air besar
: Jika anda menangguhkan waktu buang air besar, ia boleh menyebabkan peningkatan tekanan pada rektum dan sekali gus memburukkan buasir.

D
uduk dengan betul:
 Untuk mempercepat proses membuang air besar, anda disarankan untuk mencangkung berbanding duduk
. Ini boleh mengubah kedudukan rektum anda dan membolehkan najis keluar dengan lebih mudah. Anda juga dapat mengurangkan pembengkakan rektum dengan meletakkan bantal di bawah punggung ketika anda duduk di atas kerusi atau permukaan keras. Elakkan duduk di dalam tandas untuk jangka masa yang panjang kerana ia cenderung menyebabkan buasir keluar dan membengkak.

Kesimpulan

Jika anda tidak pasti mana satukah ubat untuk buasir di farmasi yang patut digunakan, anda boleh bertanya kepada doktor kerana mereka dapat membantu anda mengetahui ubat yang sesuai untuk digunakan.

Selain krim buasir, doktor juga mungkin akan mengesyorkan pengambilan makanan berserat, mandian sitz, atau pembedahan.


Sukar Membuang Air Kecil? Ini Tanda, Rawatan & Langkah Pencegahan Yang Boleh Dilakukan

Retensi urin atau retensi air kencing merupakan satu keadaan yang menyukarkan pesakit untuk membuang air atau mengosongkan pundi kencing.

Kondisi ini bukanlah satu penyakit, tetapi ia mungkin berlaku disebabkan penyakit lain seperti
masalah prostat pada lelaki
 atau
cystocele
 dalam kalangan wanita.

Retensi urin terdiri daripada dua jenis iaitu akut dan kronik. Individu dengan retensi urin akut selalunya susah untuk buang air kecil dalam jangka masa pendek.

Namun, retensi urin akut boleh berlaku secara tiba-tiba tanpa sebarang amaran. Pesakit juga akan mengalami masalah untuk membuang air kecil walaupun pundi kencing mereka telah penuh.

Kondisi ini juga boleh mendatangkan kesakitan yang teruk kepada pesakit. Malah, retensi urin akut boleh membawa maut jika tidak dirawat dengan segera.

Berbeza pula dengan pesakit yang menghidap retensi urin kronik. Mereka boleh membuang air kecil, namun tidak dapat mengosongkan pundi kencing dengan sepenuhnya. Kondisi ini juga berlaku dengan senyap dan dalam tempoh masa yang panjang.

Oleh sebab itu, ramai pesakit yang tidak tahu mereka mengalami retensi urin kronik kerana tidak  merasakan sebarang simptom.

Retensi air kencing akut merupakan satu kecemasan. Jika anda mengalami kondisi ini, anda perlu berjumpa doktor secepat mungkin. Retensi urin kronik pula selalunya menyerang lelaki yang telah berusia. Namun, wanita juga berisiko untuk menghidapnya.

Untuk mendapatkan lebih banyak info tentang Masalah Pundi Kencing, sila dapatkannya
di sini.

Tanda-tanda susah buang air kecil

Ada beberapa simptom yang boleh diperhatikan jika anda mempunyai masalah retensi urin.

Tanda-tanda kondisi ini bergantung kepada jenis retensi air kencing yang anda alami. Sebagai contoh:

1. Retensi urin akut

Individu yang mempunyai kondisi ini tidak dapat membuang air kencing langsung. Akibatnya, pesakit akan merasai kesakitan pada kawasan bawah abdomen.

Retensi urin akut memerlukan perhatian daripada doktor secepat mungkin. Oleh sebab itu, pastikan anda bergerak ke hospital dengan segera untuk mendapatkan rawatan.

2. Retensi urin
ronik

Pesakit yang mengalami retensi urin kronik boleh membuang air kecil, namun pundi kencing tidak dapat dikosongkan sepenuhnya.

Kondisi ini jika tidak dirawat boleh menyebabkan komplikasi yang lebih teruk. Antara simptom kondisi ini adalah:

Perlu membuang air dengan kerap (8 kali atau lebih setiap hari).

Sukar untuk membuang air pada mulanya.

Pengaliran air kencing lemah atau berhenti secara tiba-tiba.

Rasa kencing tidak lawas.

Perlu bangun tidur malam berkali-kali untuk membuang air kecil.

Kerap mengalami kebocoran urin.

Mengalami inkontinens terdesak (rasa yang kuat untuk buang air kecil dan sukar untuk menahannya).

Punca retensi urin

Selalunya, kondisi ini berlaku disebabkan wujudnya halangan pada saluran uretra.

Selain itu, ia juga boleh terjadi apabila pundi kencing pesakit lemah dan tidak mampu untuk menolak semua urin keluar dari badan.

1.
Halangan pada saluran urin

Apabila wujudnya sesuatu halangan pada saluran urin, pesakit akan mengalami retensi air kencing.

Air kencing selalunya boleh mengalir tanpa masalah dari buah pinggang hinggalah keluar melalui uretra.

Tetapi, jika berlakunya sebarang halangan sepanjang perjalanan tersebut seperti
batu karang
 atau penyakit lain
, besar kemungkinan pesakit boleh mengalami retensi urin.

Di dalam kalangan lelaki, halangan boleh berlaku disebabkan
pembesaran kelenjar prostat
.
Untuk wanita pula, mereka mungkin mengalami
cystocele
, atau
pundi kencing terjatuh (prolapse bladder).

Pesakit mungkin akan rasa susah untuk buang air jika halangan tersebut bersifat separa.

Namun, jika halangan tersebut serius dan menutup saluran urin sepenuhnya, pesakit akan mengalami retensi urin akut dan tidak dapat membuang air kencing dengan normal.

2.
Pengambilan ubat-ubatan tertentu

Retensi air kencing juga boleh berlaku disebabkan ubat-ubatan yang diambil oleh pesakit.

Sebagai contoh, ubat seperti
antihistamines, antispasmodics
 atau
antidepressants
 boleh mempengaruhi fungsi pundi kencing.

Selain itu, ubat darah tinggi contohnya, juga boleh menyebabkan individu yang mengambilnya mengalami
masalah untuk mengawal pundi kencing.

3.
Masalah saraf menyebabkan retensi urin

Penyakit seperti strok, diabetes, sklerosis berbilang atau sebarang trauma pada bahagian tulang belakang atau pelvis boleh menyebabkan pesakit mengalami masalah saraf.

Tidak kira lelaki atau perempuan, retensi urin disebabkan penyakit saraf boleh berlaku kepada sesiapa sahaja.

4.
Jangkitan atau bengkak

Dalam kalangan lelaki,
jangkitan pada bahagian prostat boleh menyebabkan ia membengkak
.
Perkara ini akan menyebabkan prostat menekan uretra dan pengaliran air kencing turut terhalang.

Selain itu,
jangkitan saluran kencing (UTI)
 juga boleh menyebabkan retensi air kencing. Sama juga dengan penyakit berjangkit melalui hubungan seks (STI).

5.
Pembedahan

Ubat yang diberikan sebelum pembedahan boleh menyebabkan pesakit rasa mengantuk dan alami retensi urin selepas pembedahan.

Sebagai contoh, prosedur seperti pembedahan tulang belakang atau pembedahan untuk memperbaiki isu pelvis dalam kalangan wanita selalunya akan menyebabkan pesakit alami retensi air kencing selepas pembedahan.

Rawatan retensi air kencing

Jika mengalami masalah retensi air kencing, doktor akan merujuk kembali sejarah kesihatan anda untuk mengetahui sama ada anda mempunyai penyakit lain yang boleh menyebabkan retensi.

Selain itu, doktor juga mungkin akan melakukan ujian fizikal dan ujian untuk mengukur sebanyak manakah urin yang tinggal di dalam pundi kencing selepas pesakit buang air.

Ujian lain seperti ujian makmal dan ujian imbasan
 juga mungkin akan dilakukan oleh doktor untuk membantu mereka melakukan diagnosis dengan lebih tepat.

Dari segi rawatan, doktor akan mencadangkan prosedur yang bersesuaian dengan pesakit bergantung kepada jenis retensi urin yang dialami serta puncanya.

Jika anda mengalami retensi urin akut, doktor akan mengeluarkan urin dari buah pinggang secepat mungkin menggunakan sejenis alat yang dikenali sebagai kateter.

Prosedur ini akan memberikan kelegaan kepada pesakit dan elak buah pinggang daripada mengalami sebarang kecederaan disebabkan aliran urin yang berpatah balik.

Untuk pesakit yang mengalami retensi air kencing kronik pula, doktor akan mengenal pasti punca di sebalik retensi ini terlebih dahulu dan merawatnya.

Walau bagaimanapun, jika kondisi ini jadi semakin teruk, doktor mungkin akan menggunakan kateter untuk mengeluarkan urin dari buah pinggang.

Ada juga beberapa kes yang memerlukan pesakit dengan kondisi ini untuk terus menggunakan kateter bagi mengosongkan pundi kencing masing-masing.

Pesakit mungkin perlu menggunakan i
ndwelling catheter
atau sejenis kateter yang di tinggalkan secara kekal sehinggalah masalah retensi yang pesakit alami boleh diubati.

Selain itu, pesakit juga boleh menggunakan
intermittent catheter
 – sejenis kateter yang boleh ditanggalkan jika mereka tidak mahu menggunakan sesuatu yang bersifat kekal.

Jika pesakit memilih untuk menggunakan alat ini, doktor atau jururawat akan mengajar cara yang betul untuk menggunakannnya.

Ada banyak lagi rawatan yang ada untuk merawat retensi air kencing seperti pemberian ubat-ubatan, penggunaan alat-alat tertentu, atau pembedahan. Walau bagaimanapun, semua rawatan ini hanya akan diberikan jika pesakit benar-benar memerlukannya.

Selain itu, doktor juga mungkin akan mencadangkan agar pesakit melakukan rawatan kendiri seperti terapi fizikal atau latihan pundi kencing untuk mengawal retensi air kencing yang dialami.

Langkah pencegahan retensi urin

Retensi air kencing tidak selalunya boleh dicegah. Walau bagaimanapun, ada beberapa langkah yang boleh anda lakukan untuk mengurangkan risiko kondisi ini iaitu:

Buang air kecil ketika perlu dan tidak menahan kencing dari keluar

Perhatikan berapa kerap anda ke tandas

Ambil ubat seperti diarahkan doktor

Lakukan perubahan dari segi pemakanan

Minum air kosong secukupnya

Kesimpulan

Kesimpulannya, masalah retensi urin boleh mempengaruhi sama ada lelaki mahupun wanita. Walau bagaimanapun, kondisi ini lebih banyak menyerang kaum adam.

Malah, mereka 10 kali lebih berisiko untuk mengalami kondisi ini berbanding wanita.

Ingat, retensi air kencing akut boleh membawa maut. Oleh sebab itu, pastikan anda segera ke hospital jika mengalami masalah susah buang air kecil.


Tidak Perlu Banyak Wang, Ini 12 Cara Menikmati Hidup Dengan Gembira

Kita semua layak untuk hidup gembira di bumi ini. Namun, adakalanya kita tidak tahu apa yang perlu dilakukan untuk menikmati hidup. Jangan risau, ada beberapa cara untuk gembira yang sangat mudah dilakukan. Jom!

Cara untuk hidup gembira setiap hari

#1. Senyum

Dengan hanya senyum,
ia akan menyebabkan otak anda melepaskan hormon dopamin yang menyebabkan anda menjadi gembira.

Oleh itu, sekiranya anda berasa sedih pada masa akan datang, cubalah senyum untuk merasakan nikmatnya. Paling mudah, senyum untuk diri anda sendiri setiap hari di hadapan cermin.

#2. Bersenam

Manfaat bersenam atau bersukan sememangnya tidak dapat dinafikan terhadap fizikal anda. Namun, bersenam juga boleh memberikan manfaat kepada mood dan mental anda.

Jika anda kerap bersenam, ia boleh membantu mengurangkan stres, resah dan elak kemurungan. Bersenam juga boleh meningkatkan keyakinan diri dan juga kegembiraan.

#3. Dapatkan tidur yang mencukupi

Tidur yang mencukupi sememangnya amat penting untuk keperluan tubuh badan anda.
 Ia bukan hanya untuk kesihatan tubuh badan, tetapi juga untuk fungsi otak yang lebih baik selain kesejahteraan emosi.

Anda memerlukan sekurang-kurangnya 7 atau 8 jam waktu tidur setiap hari untuk memastikan tubuh badan anda dapat berfungsi secara optimum.

Cara untuk hidup gembira setiap minggu

#1. Melepak bersama rakan

Salah satu sifat semula jadi manusia adalah bersosial. Jika anda bersosial, ia seperti memenuhi keperluan sifat semula jadi anda sendiri.

Bagi orang dewasa, mungkin agak sukar untuk membuat rakan baharu.

Namun, bukan jumlah yang menjadi persoalannya tetapi kualiti rakan yang berada di sekeliling anda adalah lebih penting.

Anda boleh melakukan aktiviti kegemaran secara bersama-sama dengan rakan anda bagi merapatkan hubungan.

#2. Buat jadual mingguan anda

Anda tidak tahu apa yang ingin dilakukan setiap minggu?

Cuba duduk sebentar dan buat satu senarai aktiviti yang akan dan perlu dilakukan pada minggu hadapan.

Senaraikan aktiviti yang boleh menjadikan anda berasa lebih tenang dan gembira seperti pergi membeli belah, mencuci pakaian atau membuat kerja-kerja sukarelawan.

Buat senarai anda sama ada pada helaian kertas, buku diari atau hanya pada kalendar di telefon pintar milik anda.

#3. Pergi ke hutan rekreasi

Anda boleh cuba meluangkan sedikit masa untuk berada lebih dekat dengan alam semula jadi seperti pergi ke
taman rekreasi, hutan rekreasi, memanjat bukit atau gunung atau pantai.

Tahukah anda, jika anda meluangkan masa sekurang-kurangnya 30 minit di kawasan hijau seperti hutan, ia boleh membantu menurunkan tekanan darah anda dan juga kemurungan.

Alang-alang anda ke hutan rekreasi, anda juga boleh melakukan sedikit senaman di sana.

Cara untuk hidup gembira setiap bulan

#1. Beramal atau bersedekah

Kita mungkin akan berasa lebih gembira dan tenang jika dapat membantu atau melepaskan kesusahan orang lain.

Sekiranya anda berasa seronok dan boleh membuatkan anda gembira dengan bersedekah, anda boleh lakukannya secara konsisten setiap bulan.

Antara perkara yang boleh anda lakukan adalah menjadi sukarelawan di dapur komuniti, menyertai ekspedisi memberikan bantuan serta berkhidmat di rumah anak yatim atau pusat penjagaan warga emas.

#2. Nikmati masa yang terluang bersendirian

Anda masih boleh menikmati masa terluang anda atau aktiviti yang telah dirancang tanpa kehadiran rakan anda.

Walaupun rakan anda mungkin membatalkan penyertaan mereka terhadap rancangan yang telah dirancang,
ini tidak bermakna bahawa anda tidak boleh menikmatinya bersendirian.

Pergi sahaja menonton wayang, membeli-belah atau bercuti berseorangan jika ia mampu menggembirakan anda. Tiada siapa yang dapat menghalang kehendak anda.

#3. Buat senarai aktiviti gembira

Mungkin ada masanya anda memiliki sedikit masa terluang ketika menunggu sesuatu. Sebagai contoh ketika anda berbaris di bank, menunggu giliran di pejabat atau berehat sebentar setelah memandu.

Pada ketika ini, cuba fikirkan beberapa perkara yang menggembirakan yang ingin anda lakukan pada masa akan datang. Adakalanya, idea yang lebih baik akan hadir pada waktu-waktu sebegini.

Cara untuk hidup gembira setiap tahun

#1. Ambil masa untuk refleksi diri

Apabila tiba masa untuk menyambut tahun baharu,
ambil sedikit masa untuk melakukan refleksi diri
.

Tanyakan diri anda berkenaan apa yang telah anda lakukan sebelum ini. Apa pelan anda untuk masa akan datang? Adakah anda berasa gembira pada tahun yang lalu?

Jika anda rasakan bahawa anda tidak begitu gembira atau mempunyai emosi yang terganggu pada tahun lepas, pertimbangkan untuk membuat perjumpaan bersama ahli terapi.

Ini bagi memastikan agar kejadian yang sama tidak lagi berulang pada tahun berikutnya dan anda dapat menjalani hidup dengan lebih gembira.

#2. Nilai semula matlamat anda

Fikirkan apa matlamat anda. Jika anda rasakan anda masih perlu mengikuti matlamat tersebut, maka teruskanlah.

Namun jika matlamat anda sudah tidak relevan lagi, tiada masalah untuk anda menukarnya kepada yang baharu kerana lumrah manusia akan sentiasa berubah mengikut masa.

#3. Jaga kesihatan tubuh badan anda

Di sebalik kesibukan anda menjaga emosi sendiri, jangan dilupakan kesihatan fizikal tubuh badan. Lakukan pemeriksaan berkala berkenaan diri anda.

Jaga diri anda sebaiknya terutama jika anda menghidap sebarang penyakit kronik.

Lakukan juga pemeriksaan terhadap kesihatan mulut dan gigi anda. Periksa penglihatan anda sama ada mempunyai sebarang masalah atau tidak.

Kesimpulan

Anda perlu kekal gembira kerana anda berhak terhadapnya. Tiada apa yang dapat menghalang anda untuk terus gembira.

Jika anda tidak tahu caranya, ikuti sahaja cara untuk gembira yang kami sediakan di sini. Ia pasti dapat membantu anda.


Husband Perokok Jangan Pelik Kalau Isteri Masih Tak 'Lekat' Lagi, Anda Mungkin Penyebabnya!

Dikatakan individu wanita yang menjadi perokok pasif – dikelilingi pasangan, keluarga atau rakan sekerja yang merokok – boleh menjadi punca sukar hamil, adakah ia benar?

Perokok pasif dan kesannya

Individu yang merokok dianggap perokok aktif. Manakala perokok pasif adalah apabila seseorang yang tidak merokok menghidu atau menyedut asap rokok yang dihasilkan oleh perokok aktif tanpa disedari.

Ramai individu sedar dan tahu bahawa merokok boleh mengakibatkan barah serta masalah kesihatan utama yang lain.

Dan jika
seorang ibu hamil merokok
, perbuatan itu akan menyebabkan masalah serius.

Bayi anda mungkin dilahirkan terlalu awal (
kelahiran pramatang
), mengalami
cacat kelahiran
 atau mati kesan
sindrom kematian mengejut (SIDS)
.

Bahkan, berada di persekitaran yang dipenuhi asap rokok juga boleh menyebabkan masalah kesuburan, punca sukar hamil.

Individu wanita yang terdedah kepada asap daripada perokok di sekelilingnya memerlukan masa lebih lama untuk hamil.

Sekiranya wanita terdedah kepada asap rokok semasa kehamilan, termasuk menghirup asap individu lain (perokok pasif), ia boleh mempengaruhi perkembangan ovari bayi perempuan.

Berapa ramai antara kita yang tidak merokok tetapi masih menyedut atau menghirup udara yang tercemar dengan asap rokok?

Perokok pasif dan punca sukar hamil

Bagaimana menjadi individu yang menghidu asap rokok boleh terkesan sehingga menyebabkan punca susah mengandung?

Banyak keadaan yang berbeza boleh
menjejaskan kesuburan
 sama ada pada lelaki mahupun wanita.

Berdasarkan kajian yang dilakukan di Britain, tabiat merokok menurunkan kesuburan wanita sekitar 20%.

Sementara lelaki yang merokok mempunyai jumlah sperma yang lebih rendah sekitar 16%.

Ini bermakna
wanita yang menghisap rokok
 secara automatik menurunkan potensi kesuburannya.

Bukan itu sahaja, bagi wanita yang banyak terhidu atau menyedut asap rokok individu lain, mereka mungkin memerlukan tempoh yang lebih lama untuk mengandung.

Wanita yang terdedah sebagai perokok pasif mempunyai kecenderungan risiko untuk mengalami
masalah ketidaksuburan
.

Kajian yang melibatkan lebih 88,700 wanita pascamenopaus mendapati bahawa mereka yang menghisap rokok secara aktif 14% cenderung berdepan masalah sukar hamil.

Pemerhatian serupa juga dilakukan kepada wanita tidak merokok tetapi terdedah untuk tempoh yang panjang – lebih 10 hingga 20 tahun – kepada asap rokok yang tinggi.

Hasilnya menunjukkan mereka adalah 18% lebih cenderung mengalami kesukaran mengandung berbanding wanita yang tidak pernah terdedah kepada asap rokok.

Penyelidikan yang dilakukan ini dikatakan sebagai kajian pertama yang mengukur dan mengkaji kaitan masalah merokok aktif serta pasif terhadap kesihatan wanita.

Secara tidak langsung, kajian ini menguatkan bukti bahawa semua wanita perlu dilindungi daripada asap tembakau aktif mahupun pasif.

Asap rokok jejaskan rawatan ivf

Dalam kajian lain, hasil data menunjukkan kesan perokok pasif berkaitan kesuburan adalah sama seperti mereka yang menghisap secara aktif.

Para penyelidikan mengatakan kesannya sangat jelas sehingga mereka memberikan amaran kepada pesakit yang
menjalani rawatan IVF
 untuk mengelakkan daripada terdedah kepada asap rokok.

Dalam penyelidikan itu, seramai 225 wanita yang
menjalani rawatan prosedur rawatan kesuburan in-vitro (IVF)
 ditanya sama ada mereka bukan perokok, penghisap rokok atau tinggal bersama pasangan yang merokok.

Pengkaji kemudiannya membandingkan hasil kejayaan rawatan IVF untuk ketiga-tiga kumpulan tersebut

48% wanita yang tidak merokok hamil

19% wanita perokok hamil

20% wanita yang tinggal dengan perokok hamil

Walaupun mungkin lebih banyak kajian diperlukan untuk mengesahkan tentang dapatan
ni, namun ia menunjukkan individu pasif yang menyedut asap rokok mempunyai masalah sukar hamil.

Menurut penyelidik, hasil penemuan kajian ini boleh dianggap sebagai peringatan dan amaran untuk wanita mengurangkan atau jika boleh mencegah pendedahan kepada asap rokok, terutamanya jika sedang merancang kehamilan.

Elakkan daripada menjadi perokok pasif

Jika dibandingkan dengan wanita yang tidak terdedah kepada asap rokok, mereka yang bukan perokok tetapi terdedah kepada asap lebih cenderung untuk mengalami masalah sukar hamil.

Pun begitu, wanita bergelar perokok pasif ini masih mempunyai peluang lebih tinggi untuk hamil berbanding mereka yang merokok.

Sememangnya, masih banyak kajian dan bukti diperlukan untuk membuktikan tentang bahaya asap pasif kepada kesuburan dan kehamilan.

Tetapi dengan kajian yang ada, mengelakkan pendedahan kepada asap rokok ketika anda sedang berusaha untuk hamil adalah 1 tindakan yang paling wajar.


Ini 6 Kesan Hepatitis C Terhadap Tubuh Jika Anda DIJANGKITI, Periksa Sekarang!

Penyakit hepatitis C adalah keradangan dalam hati. Tetapi apakah simptom hepatitis C yang boleh dikenal pasti ya?

Teruskan membaca perkongsian artikel ini untuk mengetahui jawapannya.

Untuk mendapatkan lebih banyak info tentang Sistem Penghadaman, sila dapatkannya
di sini.

Penyakit Hepatitis C

Hepatitic C adalah jangkitan yang menyebabkan keradangan di hati.

Hati bertanggungjawab untuk pelbagai tugas penting dalam badan iaitu memproses darah, menapis toksin dan memastikan tidak mendatangkan kemudaratan melalui fungsinya.

Ia juga ditugaskan untuk menghasilkan hempedu yang membantu dalam pencernaan makanan
, dan menyimpan glukosa dan vitamin.

Apabila hati mengalami keradangan, menyebabkannya sangat sukar untuk melaksanakan semua tugas pentingnya. Jangkitan Hepatitis C mempunyai kesan pada seluruh badan apabila tidak dirawat untuk jangka masa yang lama.

Baca juga:

Simptom Hepatitis C

Berikut antara tanda-tanda diri mengalami penyakit hepatitis C:

#1. Jaundis

Sekiranya anda mengalami penyakit Hepatitis C
, anda mungkin mendapati kulit dan mata putih anda kelihatan kekuningan. Ini berlaku apabila hati anda tidak berfungsi dengan baik untuk memecahkan bahan kimia yang dipanggil bilirubin. Sekiranya terlalu banyak dalam darah, kulit boleh berubah menjadi kuning.

Jaundis boleh
 muncul sebaik sahaja anda dijangkiti penyakit hepatitis C. Ia juga boleh muncul selepas bertahun-tahun jangkitan dan parut hati yang teruk dipanggil sirosis.

#2. Kegatalan, salah satu Simptom Hepatitis C

Toksin yang ada darah anda dan menyebabkan penyakit kuning juga boleh menyebabkan anda kegatalan. Anda mungkin merasakannya hanya di tangan dan kaki atau seluruh badan anda.

Sesetengah orang mengatakan ia ada rasa gatal pada organ. Selain itu,
rawatan untuk Hepatitis C juga boleh menyebabkan kulit kering dan gatal
.

Ia perlu perbincangan bersama doktor mengenai preskripsi ubat-ubatan. Manakala bagi perokok, berhenti boleh meredakan sesetengan kegatalan.

#3. Bintik-bintik darah (Purpura)

Pecahan merah atau ungu ini boleh sekecil seperti kepala pin atau sebesar setengah inci. Ia boleh menyakitkan atau gatal.
Bagi orang yang mempunyai penyakit Hepatitis C,
 ruam biasanya merupakan simptom cryoglobulinemia.

 Ia adalah masalah pembuluh darah yang terjadi apabila protein dalam darah melekat apabila dalam cuaca sejuk. Ini akan menghalang aliran darah.

Simptom Hepatitis C #4. Fenomena Raynaud

Sekiranya jari-jari anda menjadi putih atau biru dalam keadaan sejuk, itulah tanda-tanda anda mempunyai keadaan ini.
Jari kaki,
 hidung atau telinga anda juga boleh terjejas.

 Ia berlaku apabila saluran darah menjadi kekejangan dalam keadaan sejuk, dan aliran darah menjadi perlahan. Anda mungkin berasa sakit, kebas dan kesemutan.

#5. Lichen planus

Penyakit ini muncul sebagai lebam yang biasanya bermula pada pergelangan tangan, tetapi boleh juga muncul di mana sahaja. Ia boleh menyebabkan luka-luka atau
luka dalam mulut
 anda.

 Tiada faktor jelas yang menyebabkannya, tetapi kebanyakan mengalami planus lichen mempunyai Hepatitis C.

#6. Porphyria cutanea tarda (PCT)

Keadaan ini menyebabkan lepuh yang menyakitkan dan kulit rapuh yang menjadi lebih teruk apabila terdedah kepada
cahaya matahari.
 Ia berlaku apabila protein dipanggil wujud porphyrins di hati, kemudian bergerak ke dalam aliran darah dan seterusnya ke kulit anda.

Jika terdapat pertanyaan mengenai penyakit hepatitis C ini, berundinglah dengan doktor untuk mendapatkan lebih kepastian.


Masalah Jerawat Di Dahi? Ini Punca Dan Cara Atasinya

Masalah jerawat atau akne boleh muncul di mana-mana bahagian badan, tetapi ada sesetengah kawasan lebih cenderung untuk mengalaminya. Salah satunya adalah jerawat di dahi.

Ayuh kita fahami punca dan cara
untuk merawat jerawat
 dalam perkongsian artikel ini. Semoga bermanfaat!

Untuk mendapatkan lebih banyak info tentang Kesihatan Kulit, sila dapatkannya
di sini
.

Jerawat pada dahi

Jerawat di dahi

Jerawat dan jeragat pada dahi boleh terjadi apabila kelenjar kecil di bawah permukaan kulit tersumbat. Walaupun kawasan badan lain turut menjadi tempat ‘kesukaan’ akne, namun dahi merupakan antara bahagian paling
kerap tumbuh jerawat
.

Jerawat pada bahagian dahi ini selalunya akan kelihatan seperti benjolan merah pejal yang
dipanggil papula
. Jika pada benjolan merah itu terdapat bintik berwarna putih, ia dipanggil pustula.

Boleh ke picit jerawat di dahi?

Tabiat
memicit jerawat
 ini haruslah dielakkan kerana ia boleh menyebabkan parut dan jangkitan.

Anda pasti tidak mahu memicit jerawat yang tumbuh pada dahi atau mana-mana bahagian muka mahupun badan.

Ini kerana memicit jerawat akan menyebabkan kotoran pada jari masuk ke dalam kulit dan menyebabkan jangkitan. Bahkan tindakan memicit akne juga mengakibatkan ia mengambil masa yang lebih lama untuk sembuh dan boleh
meninggalkan parut
.

Punca-puncanya

Fahami faktor penyumbang jerawat di dahi

Jerawat adalah keadaan kulit kronik yang boleh menyebabkan lesi berikut:

Bintik putih

Bintik hitam

Jerawat batu

Sista

Nodul

Jerawat akan muncul apabila kelenjar kecil di bawah permukaan kulit tersumbat. Kelenjar ini menghasilkan bahan berminyak dikenali sebagai sebum.

Kelenjar tersumbat apabila terlalu banyak sebum, sel kulit mati atau bakteria. Jika ia berlaku, kelenjar mungkin mengalami keradangan dan masalah jerawat boleh berkembang.

Terdapat faktor tertentu yang boleh menyebabkan peningkatan jumlah sebum, seperti

Perubahan hormon
. Jerawat adalah perkara biasa semasa akil baligh kerana tahap hormon turun naik dengan ketara dalam tempoh ini

Tekanan. Terdapat kaitan antara tekanan dan jerawat, tetapi sebab untuk ini tidak jelas

Ubat. Sesetengah jenis ubat boleh menyebabkan jerawat sebagai kesan sampingan. Contohnya termasuk steroid tertentu, antikonvulsan, barbiturat atau litium

Kebersihan. Tidak
mencuci rambut
 dan muka dengan kerap boleh menyebabkan deposit berminyak di dahi dan penyumbatan liang pori

Produk rambut. Sesetengah produk rambut, seperti gel, minyak, dikaitkan dengan jerawat yang dikenali sebagai jerawat pomade

Iritasi kulit. Menggunakan
alat solek
 di dahi atau memakai pakaian seperti topi, boleh merengsakan dahi dan juga menyebabkan jerawat. Kerap menyentuh dahi juga boleh memburukkan kulit dan mencetuskan jerawat

Faktor lain punca jerawat di dahi:

Folikel rambut yang dijangkiti

Jangkitan kulit

Alah kepada sesetengah bahan

Jangkitan kulat

Keadaan kulit seperti rosacea

Baca juga:

Kaedah rawatan

Merawat masalah jerawat pada dahi

Rawatan adalah bergantung kepada keterukan jerawat. Kebanyakan akne boleh dirawat menggunakan ubat yang boleh dibeli di farmasi (OTC) atau
secara dalam talian.

Pelbagai jenis gel, sabun, losyen dan krim tersedia untuk merawat jerawat. Produk ini biasanya mengandungi satu atau lebih daripada bahan aktif berikut:

Benzoyl peroksida

Asid salisilik

Retinol

Resorsinol

Kadar keberkesanannya adalah berbeza bagi setiap individu. Jadi
trial and error
 mungkin diperlukan untuk menentukan ubat yang terbaik. Individu dengan
keadaan kulit sensitif
, mungkin boleh memilih rawatan berbentuk
patch
 jerawat, krim atau losyen.

Sekiranya masalah jerawat yang dialami teruk, ubat preskripsi mungkin diperlukan. Pakar kulit dapat membantu untuk menilai gejala dan menentukan rawatan terbaik, seperti ubat oral, gel atau krim.

Ubat preskripsi untuk merawat jerawat di dahi termasuklah:

Kortikosteroid

Antimikrob

Antibiotik

Retinoid

Kontraseptif gabungan

Selain ubat, rawatan di rumah juga boleh membantu untuk mengatasi masalah akne ringan.

Sebagai contoh, anda boleh menggunakan mampatan hangat pada dahi 2x sehari. Ia dapat membantu menghilangkan sebum berlebihan dan meningkatkan pemulihan kulit.

Kaedah lain yang boleh dicuba seperti:

Lidah Buaya. Sapukan minyak aloe vera tulen terus ke dahi

Minyak
tea tree
. Campurkan beberapa titis dengan air dan sapukan pada dahi dengan pad kapas

Cuka epal. Campurkan ¼ cuka yang dicairkan dengan ¾  air dan sapukan pada dahi dengan pad kapas

Zink. Boleh diambil secara oral, sebagai suplemen untuk membantu
memperbaiki kulit

Langkah pencegahan

Tip mencegah jerawat di dahi

Cuba petua ini untuk mencegah jerawat daripada terjadi:

Basuh muka
 dengan pembersih lembut dua kali sehari. Bilas dengan air suam dan keringkan perlahan-lahan. Jangan menggosok kerana ia boleh memburukkan jerawat

Basuh rambut dengan kerap. Jika
rambut berminyak
, gunakan syampu yang berlabel untuk merawat rambut berminyak

Elak menggunakan minyak atau produk pomade pada rambut. Jika perlu menggunakannya, lapkan dahi selepas itu dengan kain lap lembap

Potong rambut pada dahi, atau gunakan ikatan rambut untuk menariknya ke atas dan menjauhi kulit.
Bangs
 atau jambul boleh menyebabkan jerawat di dahi, terutamanya jika rambut jenis berminyak

Elakkan memakai
headbands
 atau topi dengan tepi yang menyentuh dahi

Elakkan tangan daripada menyentuh muka atau anda akan memperkenalkan bakteria yang boleh masuk ke
dalam pori kulit
. Jika perlu menyentuh dahi,
basuh tangan terlebih dahulu

Gunakan alat solek, pembersih dan produk lain yang berlabel “bukan komedogenik.” Ini bermakna ia tidak akan menyumbat liang-liang dan menyebabkan jerawat. Jangan gunakan produk yang boleh merengsakan kulit, seperti pembersih mengandungi alkohol

Kesimpulan

Perkara normal untuk mengalami jerawat

Masalah jerawat yang dialami adalah perkara normal, ini terutamanya ketika
fasa akil baligh
. Namun dapat mengenal pasti faktor penyebabnya akan dapat membantu mengatasi
masalah akne yang muncul
.

Walaupun akne yang tumbuh pada dahi ini boleh mengganggu, tetapi biasanya ia boleh dirawat dengan mudah menggunakan produk tanpa preskripsi, ubat preskripsi atau kedua-duanya.

Jika anda berjaya merawat jerawat yang muncul, sebaiknya lakukan juga perubahan kecil dalam tabiat diri, seperti mengelakkan daripada menyentuh dahi sebelum
membasuh tangan
.

Individu dengan jerawat di dahi yang ringan, boleh mempertimbangkan rawatan OTC atau remedi di rumah yang dicadangkan di atas. Sekiranya jerawat yang dialami teruk, sebaiknya berbincanglah dengan doktor untuk mendapatkan ubat yang lebih berkesan.


Sakit Perut Senggugut Di Pejabat? Ini 6 Cara Untuk Kawal Selain Ambil Ubat!

Hari pertama datang haid di tempat kerja? Aduh, masalah pula jika disertai senggugut. Bagi wanita, sakit perut senggugut ketika bekerja merupakan sesuatu yang biasa. Namun, gangguan ini boleh menjejaskan konsentrasi dan produktiviti. Jadi, apakah langkah mengatasi senggugut, terutamanya bagi wanita bekerjaya?

Period
 merupakan sesuatu yang normal bagi wanita. Setiap bulan, wanita pasti akan datang haid. Selalunya, minggu ‘berdarah’ ini akan berlaku disertai dengan simptom-simptom lain seperti sakit perut, pening kepala dan mual-mual.

Bukan itu sahaja, pada waktu ini jugalah
mood wanita sangat tidak stabil.

Mereka juga akan rasa lapar 24 jam dan ingin tidur sepanjang hari. Macam manalah hendak terus bekerja kalau senggugut, kan?

Jangan risau, kami ada jawapannya.

Wanita, jangan biarkan diri anda ‘dipenjara’ senggugut! Sebenarnya, ada banyak cara untuk kaum Hawa atasi senggugut, terutamanya di tempat kerja.

Untuk mendapatkan lebih banyak info tentang Kesihatan Wanita, sila dapatkannya
di sini.

Langkah mengatasi senggugut di tempat kerja

Tahukah anda, masalah haid di tempat kerja adalah sesuatu yang tabu untuk diperkatakan?

Pada tahun 2016,
YouGov
 telah melakukan tinjauan ke atas 940 wanita mengenai senggugut yang mereka alami di tempat kerja.

Hampir 57% wanita mengakui senggugut mengganggu kerja mereka.

Namun, jika wanita bersuara mengenai kesakitan yang mereka alami, mereka akan dicop lemah dan tidak boleh diharap.

Sebab itulah, hanya 27% sahaja wanita yang
period
 di tempat kerja selesa untuk memberitahu bos mereka mengenai kesakitan yang dialami.

Hampir 33% pula akan mereka-reka alasan seperti demam atau ada masalah lain yang mengganggu kerja mereka.

Haid boleh mempengaruhi kesihatan wanita secara mental dan fizikal.

Mereka bukan sahaja mudah marah, malahan
period
 akan turut
menyebabkan sakit perut, rasa loya dan bengkak di kawasan payudara
.
Namun, simptom ini berbeza mengikut individu.

Tetapi, jika anda datang haid di tempat kerja, ada langkah mengatasi senggugut yang mungkin dapat melegakan kesakitan yang dialami. Antaranya:

1. Pastikan anda bersedia sebelum haid

Bukan semua wanita mempunyai
period
 yang teratur. Namun, dengan bantuan aplikasi
period tracker
, kaum Hawa boleh mengagak bila mereka akan datang haid.

Pertama sekali, pastikan anda lebih bersedia. Kita semua pasti tidak mahu panik jika ‘hari berdarah’ ini datang secara tiba-tiba, bukan?

Jadi, simpan tuala wanita di tempat yang selamat. Sediakan sekali ubat tahan sakit, pad pemanas dan snek ringkas sebagai langkah mengatasi senggugut di tempat kerja.

2. Peka dengan kitaran haid anda

Tempoh masa haid bagi setiap wanita berbeza, samalah dengan kesakitan yang dialami. Jika anda kerap alami senggugut, anda perlu lebih
peka dengan kitaran haid sendiri.

Walau bagaimanapun, jika anda kerap tidak datang haid, ini mungkin merupakan tanda penyakit. Jika anda mempunyai sebarang masalah, pastikan anda berjumpa doktor untuk pemeriksaan lanjut.

3. Ringankan badan dan bergerak

Walaupun rasa sakit, percayalah, simptom anda akan berkurangan jika anda bergerak dengan lebih kerap.

Kalau boleh,
bergerak sedikit semasa datang haid
, walaupun untuk membeli barang di kafe atau kedai berdekatan.

Senaman ringan ketika period sudah terbukti dapat mengurangkan senggugut. Malah, jika anda berbaring sahaja sambil memandang skrin, besar kemungkinan badan akan jadi semakin penat.
Mood swing
 juga semakin sukar untuk dikawal.

4. Cari cara yang berkesan untuk redakan masalah senggugut

Antara langkah mengatasi senggugut yang berkesan ialah minum air dengan mencukupi, banyakkan rehat dan elakkan minuman berkafein.

Namun, bukan semua cara ini dapat mengurangkan kesakitan yang anda alami. Ia berbeza mengikut individu.

Ambil ubat tahan sakit
, lakukan senaman ringan atau mandi air hangat untuk kurangkan kesakitan yang disebabkan senggugut.

5. Jangan lupa rehat ketika haid

Ketika haid datang, jangan paksa diri untuk bekerja terlalu keras. Lakukan kerja yang anda sukai terlebih dahulu sebelum bergerak ke kerja yang sukar.

Rehatlah secukupnya supaya anda tidak stres atau mudah marah. Minum air coklat panas atau dengar lagu kegemaran anda ketika bekerja untuk lebih relaks.

Sedang mencari langkah mengatasi senggugut lain?
Artikel ini mungkin membantu.

Baca juga:

9 Vitamin & Mineral Ini Bantu Atasi Masalah Senggugut Wanita

Apa Sebenarnya Punca Senggugut? Bagaimana Cara Ubatinya? Ikuti Penjelasan Ini!

6. Jangan takut untuk minta tolong

Ada banyak doktor di luar sana yang dapat membantu mengurangkan simptom PMS yang dialami.

Selain itu, peranan orang sekeliling seperti kawan sekerja juga amat membantu, lebih-lebih lagi jika anda alami kesukaran untuk menyesuaikan diri di tempat kerja.

Jika anda mempunyai sebarang simptom yang abnormal, jangan malu untuk berjumpa doktor. Kadangkala,
senggugut yang teruk berpunca daripada penyakit.

Oleh sebab itu, dapatkan pemeriksaan pakar. Doktor boleh melakukan diagnosis dan memberikan rawatan yang bersesuaian dengan simptom yang anda alami.

Kesimpulan

Sebenarnya, ada banyak langkah mengatasi senggugut yang boleh kaum Hawa praktikkan di tempat kerja. Tetapi, paling penting, jangan paksa diri jika kesakitan yang dialami itu sukar untuk ditangani.

Berbincanglah dengan bos jika senggugut memberi impak negatif terhadap kerja anda. Pada masa yang sama, ambil ubat tahan sakit jika anda datang haid secara tiba-tiba.